text:
Volkan
Un volkan ta un buraku ku a surgi den kapa di mundu kaminda k'e magma (elementonan kayente) ku ta bin foi interior di globo,ora e sali riba tera ta yamé lava.Volkan ta un struktura geológiko moyaria di volkannan riba mundu tin forma di un kono,ta depende dje elementonan ku ta mesklá den magma (piedra,metal,zwavel,silika,gas,chloor,kayente ku temperatura di mas o menos 700 te 1200 grado den interior di globo.) Globo no ta masif,e ta konsistí di e parti pafó e kapa eksterno, parti paden e mantel superior,mantel interno, núkleo eksterno y núkleo interno
- Den núkleo interno y eksterno tur materialnan ta likido komo e temperatura ta demasiado haltu.
- Den mantel interno y mantel superior e magma ta meskla ku piedra,metal,gas y otro elementonan likido.
- E kapanan kontinental y oseániko ta e parti pafó kapa eksterno (aardkorst)y e parti paden e kapa interno duru riba e mantel superior,esei nan ta yama lithosfer .
- E lithosfer(kapanan di globo)ta konsistí di diferente plachinan tektóniko ku ta drif riba elementonan likido dje mantel superior.Tin dje plachinan tektóniko ta 75 km y tin ku 10 km diki y nan ta move riba e mantel superior manera un pont-brug riba awa.
Riba e otro planetanan Venus,Mars y tambe e lunanan Lo di Jupiter y Triton di Neptunus den Sistema Planetario o Sistema Solar tin volkan.Volkanologia ta e estudio di volkan,lava,magma y tur otro fenómenonan geológiko relashoná,e término volkanologia ta bin dje palabra latino vulcãcus ku ta nifika Dios romano di kandela
Kontenido
Kon volkan ta surgi[editá | edit source]
E kapa di globo ku ta konsistí di plachinan tektóniko ku ta lòs foi otro y ta move pokopoko den diferente direkshon mas o menos 2 cm pa aña,pero ora e preshon subi den e mantel superior e plachinan ta kuminsa halá bai o bin na otro kaminda k'e plachi oseániko ku ta mas fini ta sker,pero tòg mas pisa ta hala pasa bou di e plachi kontinental ku ta mustra mas diki pero mas lihe,ei ta surgi temblor bou di osean y meimei dje plachinan e magma ku ta bou di preshon grandi ta sali.Esaki ta un erupshon.Mayoria di volkannan ta konsentrá banda di plachinan tektóniko bou di oseán.kaminda e plachinan ta mas fini, e regionnan puntanan kayente Hotspot e ta keda bou di e volkan.E plachinan oseaniko ku ta hala pasa bou di e plachinan kontinental, ta pusha nan pokopoko manda riba ei e ta forma serunan despues di hopi erupshon,den e areanan aki tambe tin hopi terremoto.E regionnan aki di kapa eksterno (riba mundu) ta fini ei ta forma e kamara magmatiko bou di e volkan kaminda e magma ta mesklá ku otro elementonan y ta forma gas,temperatura y preshon haltu.
Sabana volkaniko[editá | edit source]
Sabana volkaniko ta un area kaminda ta surgi gèiser,fontèin,bron di awa o lodo kayente,burakunan di gas o huma tur e tipo di fenómenonan ei ta keda den besindario di un punta kayente hotspot.(por ehempel na èisland) kaminda ku plachi tektóniko ta mas fini y ta pasa meimei dje isla y bou di osean despues di siglo di erupshon ku ta keda ripití 3 o 4 pa aña ta bin surgi islanan den laman.
Peliger di un volkan[editá | edit source]
Riba mundu tin volkannan peligroso,e magma dje tipo di volkannan aki ta forma elementonan manera gas,piedra likido,as y un konsentrashon di mas ku 65% di silika ku ta hasi e magma viskoso k'e masa no por alkansa e buraku riba den e krater y e pipa djé krater ta verstop,ku konsekuensia k'e ta keda forma gas y preshon haltu den e kamara magmatiko ku ta keda bou djé volkan y ta resultá den un katastrofe pa hende,naturalesa y bestianan den besindario ei.Pasobra e volkan aki por eksplota kalke momentu y henter e kabes di e seru ta bula bia kai den besindario ei,kaminda ku shinishi,gas,baranka y lava ta bai tapa tur kos (kompará esaki ku ora bo sagudi un bòter di champaña te ora e korki bula dor djé preshon den e bòter).
Tipo di volkan[editá | edit source]
Stratovolkan ta un tipo di volkan haltu su forma ta manera un kono,e magma tin un konsentrashon halu di silika y otro elementonan ku ta hasi e lava viskoso.Mayoria di volkannan riba mundu ta dje tipo aki,nan ta konsentrá hopi riba rant dje plachinan tektoniko kaminda e plachi oseaniko ta hala pasa bou dje plachi kontinental.Den osean pasífiko nan surgi riba rant dje plachi pasífiko kaminda ta yama renchi kandela ei tin hopi islanan.Stratovolkan ta e tipo di volkannan mas peligroso ora di un erupshon,mas tantu aña dura despues di e lastu erupshon mas peligroso e ta bira,komo k'e pipa dje krater ta sera kompleto y ta parse ku e volkan a paga pa semper.E por keda mas ku un siglo ketu,pero bou dje volkan den e kámara magmatiko kaminda e magma ta meskla ku otro elementonan manera CO2,zwavel y chlor ta bai forma gas,preshon y temperatura haltu i un dia pa otro ta bin un erupshon eksplosivo ku ta kousá hopi vitima i daño na naturalesa,siudat i pueblonan en besindario.E kabes di seru ta bula unda ku lava,baranka,piedranan likido,shinishi,gasnan peligroso ku ta sali foi krater ta tapa tur kos den area di 30km rondo dje volkan.
Por ehempel Mount.st.Helens[editá | edit source]
E lastu erupshon di Mount.st Helens tabata na aña 1857 e seru tabata 2950 meter haltu,e erupshon siguiente tabata 18 mei 1980 tabata esun di mas grandi den historia di Merka.E tabata un erupshon eksplosivo ku a bula 400 meter fio kabes dje seru i a manda un kantidat di material volkániko den laira,57 hende a bira viktima y mas ku 1 mion bestia i un gran party dje naturalisa den e area ei a disparsé konpletamente.Despues di aña 1980 tabatin mas o menos 20 erupshon chikitu di lava,huma i as,e seru a bira 2550 meter haltu i e area ei ta un parke nashonal.
Erupshonnan di siglo pasa[editá | edit source]
E tipo di volkan aki a kousa bida di hopi hende riba mundu den siglo pasa.
- Dia 8 mei 1902 (dia Di Asenshon) e erupshon di Mont Pelée na Martiniqeu a kousa bida di 29000 hende di suidat St.Pierre.
- Na aña 1906 e erupshon di Vesuvius na Italia a kousa bida di 700 hende, e volkan aki ta konosí tambe dje erupshon den aña 79 despues di kristu ku a tapa e suidat Romano Pompeij bou di meternan haltu di shinishi mata 20000 hende.
- Na 1951 Mont Lamington Papua Nieuw-Guinea a kousa di bida di 3000 hende.
- Na aña 1985 e volkan Nevado del Ruiz na Colombia a kousa bida di 20000,lodo ku a bin a bou foi dje seru a tapa e suidat den e besindario ei.
- Mont Unzen na aña 1991 a kousa bida di 41 persona na Hapon.
- E mesun aña Mont Pinatubo na Filipina a kousa bida di 400 persona.
Volkan eskudo[editá | edit source]
Un volkan eskudo ta un tipo di volkan ku su magma ta likido y kayente e ta sali fásil dor di un sker den e kapa eksterior.E tipo di volkan aki no ta kousa eksploshon ora di un erupshon.komo ku e konsentrashon di silika den e magma ta hopi bou y ta formá di otro elementonan.Ora e preshon subi den e kámara magmatiko e magma ta sali manera un fontein ku ta spùit e lava meternan hulta,e gasnan por sali fásil fio dje magma sin skuma promé.E volkan eskudo no ta peligroso,solamente e lava kayente ku ta plama poko poko bai un distansha hopi leu por hasi hopi na agrikultura,pueblonan y naturalisa komo ku mondinan ta pega kandela.Despues di hopi erupshon e volkan aki ta forma serunan plat manera sabana y haltu.E tipo di volkan aki ta keda den area kaminda k'e kapa di globo ta fini,e puntanan kayente hotspotna Hawaii (Mauna lou ta 9 km foi fòndu di laman te riba kabes dje seru y foi nivel di laman e ta 4000 m haltu) eisland tambe tin tipo serunan aki.
Supervolkan[editá | edit source]
Un supervolkan ta un volkan ku ta produsí mas ku 1000 km³ lava den un solo biaha,e tipo di volkannan aki ta skars.E volkan Caldera de la Carita 27.000 aña pasa tabata esun di mas grandi ku a produsí mas ku 5000km³ di lava,Toba riba e isla Sumatra Indonesia ta sigi ku 3000 km³ di lava dor dje erupshon 73.000 aña pasa a surgí e saliña Toba ku ta 100 km largu i 35 km hanchu den e krater dje volkan e isla meimei ta mas grandi ku Boneiru.Un supervolkan ta un volkan hopi bieu e ta surgí di un eksploshon destruktivo,siglonan pasa tabatin mas supervolkan riba mundu.E lastu volkan dje tipo aki den historia humano ta Tambora riba isla Sumbawa Indonesia el a produsí 160 km³ di lava i asina tantu shinishi ku den distansha di 600 km no por a mira solo dos dia largu.Shinishi a tapa un gran parti Sumbawa i mata 12000 persona i riba Lombok a muri 49000 persona.E volkan mes ta un tipo strato ku diameter 60 km i un krater ku diameter 8 km.
Krakatau[editá | edit source]
Dia 27 ougustus 1883 Krakatau a eksplota e serunan a plama foi otro i hundí den laman,e tabata eksploshon katástrofal den historia humano,te awendia e tabata un erupshon di mas grandi di lastu siglonan.A surgí un tsunami (mareyada) ku olanan di 22 meter haltu ku a spula tur pueblonan chikitu riba kosta Java i Sumatra mas o menos 36.000 hende a perde nan bida,shinishi ku a lanta bai 40 km haltu a trese skuridat den dia den henter e region.E zonidu dje eksploshon tabata sina duru ku por a tende na west Oustralia 3110 km leu.Na aña 1927 tabatin un erupshon den fondu di laman na mesun area na 1928 a sali e isla Anak Krakatau riba awa,na aña 1973 ya e isla a yega na un haltura di 190 meter riba awa.
Erosi[editá | edit source]
E kapa di globo ta kibra dia pa dia dor di forsa eksogeno (forsa djafó) ku ta yuda kambia i transporta garnanan kousá di verwering.E loke ku trese e saki ta energia naturalesa,manera di awa (yobidanan duru ),bientu,eis (glasiar),i tambe den tempu di eis,riunan,laman,wusteinnan (ku ta lanta stof hiba leu i ta bira grandi dor di sekura) .Den temporada di 100 mion aña un seru por garna i desparsé kompletamente.Organismo i speshalmente mikro-organismo ta hunga un rol grandi tambe na e verwering dje piedranan di volkan dje zür produsí.Forsanan eksogeno ta surgi riba henter kapa di globo (earth crust) i ta kambia e reliëf (kambio di forma dje area) .Esei ta surgi tambe dje preshon endogeno( djaden )ku ta keda produsí lava siglonan tras di otro.
Tin diferente sorto di eroshon[editá | edit source]
- Erosi di awa
yobidanan duru kaminda awa ta lastra piedra skür nan kontra otro i produsí santu.Riunan ku ta traha kaminda meimei di serunan (por ehempel e riu Colorado ku a koba Grand Canyon na Arizona,tin kaminda e ta 1600 meter hundu. Laman tambe ta kambia area globo riba kosta di kontinentenan manera Oustralia tin piedranan di kalki ku ta formá di erosi di awa di laman.
- Erosi di bientu
Bientu ta forma un kantidat di erosi,manera stòrm,ku lanta ola riba laman,lanta santu di wustein hiba leu,bientu ta lanta santu bai skür barankanan dor siglonan kambia nan forma (Un ehèmpel bo ta sinta na un beach bientu ta supla duru lanta santu i bo ta sinti kon e ta pika na bo kurpa), dje manera ei e proseso ku ta surgi siglonan tras di otro, bientu lanta santu skür formanan den un baranka.
- Erosi glasial
Un glasiar (gletsjer) ta surgi den areanan kaminda eis ta keda para henter aña i den winter mas sneu ta kai i ku no ta dirti den zomer.Awendia 10% dje area di globo ta konsistí di eis ku ta keda para eroshoná e area.E kantidat di glasiar ku ta tuma luga awendia ta subi,komo ku temperatura di globo mundu ta subi.Un kombinashon di eis ku piedranan ku ta sküf bai pokopoko ta e mihó medio pa skür e area den naturalisa.Den tempu di eis ku a kubri henter nort di oropa e proseso aki a tuma laga.Glasiar a forma hopi vaye riba kosta di noruega i hiba piedranan te meimei di Oropa.
- Erosi di gravedat
Erosi dje kalidat aki ta un moveshon masal di piedra òf barankanan,tera,lodo,palunan ku ta laga los den temporada di yobida fio serunan(ta yamé korementu di tera),lawina ta un moveshon masal di sneu ku ta basha bou foi serunan haltu,un volkan ku ta hundí den su krater di awa i ta surgi un moveshon masal di awa ku lodo ku ta basha fio seru bai tapa siudat manera a pasa na Nevado de Ruiz (Colombia).moveshonnan masal den tempu eis den direkshon di süit fio nortpol.Meteornan foi den kòsmòs ku tabata bal den globo siglonan pasa,tambe ta un moveshon masal ku tabata lanta stof i huma hiba den laira i ku tabata trese skuridat kune.
Pero nos hende mes awendia ta hasi daño grandi na naturalisa dje manera ku nos ta sushá nos milieu (e klima kaminda tur kriaturanan ta biba) i ta aselerá e eroshon ku ta kambia naturalisa dentro di poko tempu,por ehèmpel eis ku ta dirti awendia riba nortpol i nivel di laman ta subi,areanan riba globo ku ta kede bou dje nivel ta disparsé bou di awa.


c: text/html

text:
Muher tambe envolvi den atraco arma na Brazil Food Center
ORANJESTAD(AAN): Aparentemente no ta tur hende ta cobra fin di luna, y pesey algun anti-social a dicidi na bay regala nan mes un salario.
Tabata Diahuebs algun minuut pasa di 9’or di anochi cuater atracador a drenta Food Center na Brazil, y na tono fuerte a cuminza ta exigi pa placa.
A bay cu un suma di alrededor 1.500 Florin. E atracadornan tabata arma cu arma blanco y tambe un arma di candela.
Un familiar di e doño cu a mira kico a socede, a core sconde pa bati alarma na autoridad indicando cu e atraco ta andando e momento ey.
Polisnan mesora a subi caya pa busca e cuater hoben cu a comete e atraco. Nan a huy riba pia. Camara di seguridad a graba tur nan movecion paden di e supermercado. Ta sospecha cu nan ta conocido di Polis. Un di e hobennan tabata un mucha muher cu tambe a cay den baho mundo. Recherche tin e caso bao investigacion.

robotstxt: allowed

filter: keep


text:
Ta cera sucursal di Centro di Diabetes na Wayaca temporalmente
Y move tur facilidad pa San Nicolas
ORANJESTAD(AAN)–Instituto Medico San Nicolas, ImSan, ta lamenta cu despues di 5 aña brindando su servicionan di cuido medico pa esunnan cu ta sufri di Diabetis den e Centro di Diabetis na Wayaca, antes e edificio di Domeinbeheer, awor lo muda pa e edificio di ImSan na San Nicolas.
Despues di a consulta cu diferente instancia y teniendo cuenta cu e pashent ta na prome luga, a dicidi pa cera e sucursal debi na deterioro di e interior cu no ta haci e servicio pa e pashent algo safe y placentero.
Awa ta yobe masha hopi den e ultimo simannan y esaki a bin ta acelera e dañonan na e dak di e edificio na unda e centro di Diabetes ta den. Ya na varios ocasion a trata di “patch up” e situacion, pero awor si mester a tuma e decision di inmediato pa cera e luga.
“ImSan semper ta orguyoso di por brinda servicio pa Aruba den su totalidad y e localidad na Wayaca tabata ideal. Situa net memey di Aruba e ta accesibel pa hopi pashent. E Instituto di Diabetes na Wayaca ta yuda 70 a 75 pashent diariamente” e director di ImSan dr. Joel Rajnherc ta relata cu hopi orguyo.
“No obstante ImSan ta sigui desplega e trabao y servicio pa e pashentnan cu awor por acudi na nos Centro di Diabetes na San Nicolas” dr. Rajnherc ta sigui splica.
“Lamentablemente e reparacionnan cu mester tuma luga ta asina extensivo cu no ta responsabel pa sigui duna servicio mientras esaki ta tuma luga.”
Ya caba tur aparato, computer, camanan di pedicurista y tur lo necesario a wordo muda pa ImSan na San Nicolas. Awor ta di adapta rooster, y traha riba e sistema di logistica pa evita cu e pashent mester warda. Na ImSan tin e infrastructura cla pa sigui y tin suficiente luga pa ubica tur e staf di specialista di Wayaca. For di Dialuna caba por sigui ofrece e servicio pa tur e pashentnan di pabao di brug.
Na e Centro Diabetico na ImSan, e pashent lo sigui pasa den Carrousel Diabetico. E team di specialista, podoterapeut cu ta trata e.o. herida neuropatico, como tambe nursenan specialisa, dietista y personanan specialisa den duna pedicure pa diabetico lo ta cla pa absorbe e cambionan.
Ambulance Dienst tambe ta ubica den e mesun edificio na Wayaca, no obstante na e parti na unda esaki ta situa e dak ta den mucho mas miho estado y lo por tuma un par di simannan mas prome cu move Ambulance Dienst for di eynan. Trabaonan extenso ta ser haci en colaboracion cu Ministerio di Salubridad y AZV pa yega lo mas pronto posibel na un otro localidad den cercania di Aeropuerto.


text:
Castigonan te cu 6 aña exigi den caso grandi di hortamento di auto
ORANJESTAD (AAN): Recientemente e caso grandi di ladronicia a continua na corte di husticia. Ta trata di un caso cu a tuma lugar riba 22 di Februari y no a keda cla, pasobra e tabata un caso grandi cu varios documento pa repasa.
E sospechosonan G.V.K., .E.J.A.
R.A.M., S.M.G.y R.A.R. mester a presenta na corte di husticia, despues cu nan a wordo acusa di ta forma parti di un caso grandi di hortamento di auto.
Ta trata di un caso, den cual decenas di auto a wordo horta.
Ta asina cu E.A. a wordo acusa di ladronicia di un Yaris, conhuntamente cu un otro of otronan, riba 13 di Januari 2013.
G.K. a wordo acusa di, conhuntamente cu un otro of otronan, tabatin un of mas auto den su posesion y/of a cumpra y/of a pasa nan pa otro, den e periodo di 16 di December 2013 te 14 di Februari 2014, mientras e tabata cu nan tabata procedente di crimen,
K. y A. y M. y G. y R. a wordo acusa di tabata forma parti di un organizacion criminal di prome di October 2013 te 14 di Februari 2014.
E.A. a wordo acusa tambe di, conhuntamente cu un otro of otronan, ladronicia di un auto riba 24 di December 2013, di un auto den e periodo di 21 pa 22 di Januari 2013 y di un auto den e periodo di 6 pa 7 di Maart 2014.
Ademas di esaki E.A. a wordo acusa di, conhuntamente cu un otro of otronan, a varios biaha sconde auto(nan) y/of nan rimsnan den e periodo di 31 di December 2013 te 3 di Februari 2014.
A. y M. ta wordo acusa di, conhuntamente cu un otro of otronan, ladronicia di un auto den e periodo di 13 pa 14 di februari 2014, ladronicia di un auto den e periodo di 11 pa 12 di november 2014, ladronicia di un auto cu number V den e periodo di 20 pa 21 di januari 2014.
E procesverbal di polis cu huez a tuma su debido tempo pa repasa a mustra tambe cu M. a wordo acusa di, conhuntamente cu un otro of otronan, ladronicia di un auto riba 17 di september 2013 y di ladronicia di un auto cu number D den e periodo di 1 pa 4 di november 2013.
Varios acusacion mas tabata tin den e procesverbal y huez a tuma full Diabierna pa repasa esaki.
Segun O.M, e grupo aki tabata uza un ‘garage’, cu ta un pida tereno cera, pa desmantela e autonan di biaha despues cu nan horta esakinan.
E garage aki ta situa den Golfweg na San Nicolas.
Den cercania di e pida tereno aki, a haya un cantidad grandi di autonan horta, di cual varios pieza a wordo kita.
Locual ta wordo hasi exactamente cu e piezanan no tabata full cla, pero polis a logra haya sa di un lugar di warda pertenencianan (‘opslagplaats’) den Cayenne Mall riba nomber di un di e sospechosonan y eyden a topa cu varios pieza di autonan horta.
Diamars tratamento di e caso a sigui y e parti di R.A.M no a wordo trata, door cu su abogado tabata malo y no por a bay corte.
E otro partinan di caso si a wordo trata, despues di cual fiscal a hasi su exigencia di castigo y e abogadonan a trece dilanti nan defensa.
Fiscal a exigi contra G.V.K. 38 luna di cual 10 ta condicional.
Contra E.J.A. fiscal a exigi 48 luna di castigo, contra R.A.R el a exigi 40 luna y contra S.M.G fiscal a exigi 6 aña di castigo.
Den e caso aki a hasi uso di combersacionan di tap y e abogadonan di e acusadonan a bisa huez cu e hecho cu e esnan cu a reconoce e stemnan graba no ta experto den e tereno aki, ta pone cu esaki no por wordo uza.
Fiscal sinembargo a mustra riba e hecho cu esey no ta para ningun caminda den ley y Hoge Raad tampoco ta bisa esaki.
E fiscal a trece dilanti tambe cu e abogadonan no a trece dilanti hurisprudencia relevante cu ta mustra cu expertonan ta esunnan cu mester reconoce e stemnan cu a wordo graba.
Na final huez a indica cu e lo duna su veredicto dia 24 di Maart.


text:
Firmando e prome mug di Starbucks Coffee pa Minister
ORANJESTAD (AAN): Diasabra mainta Minister di Finanza y Utilidad, Ing. Mike de Meza a efectua e apertura oficial di Starbucks den Renaissance Marketplace. Esaki e bira e di 3 Starbucks den Caribe, separa di Bahamas y Puerto Rico, pero e ta e prome Starbucks den e region aki. Aki por mira por mira momento cu Paul Gielen, Gerente General di Renaissance Resort hunto cu Vice Presidente di Starbucks, esta Mike Schieffer, firmando hunto e prome mug di Starbucks Aruba pa Minister Ing. Mike de Meza.


text:
E TOREN DI VIGILANSIA YÜLI 2014
Dikon Kos Malu Ta Pasa ku Bon Hende?
Ta Dios ta kulpabel? Òf ta lei di karma? Tin un manera pa skapa for di maldat i sufrimentu?
Tur Kaminda Kos Malu Ta Pasa!
Si tin un Dios todopoderoso, dikon e no ta protehá bon hende di kos malu?
Dikon Kos Malu Ta Pasa ku Bon Hende?
Beibel ta indiká e fuente di tres kousa di sufrimentu humano.
Loke Dios Ta Bai Hasi ku Maldat
E idea di biba den un mundu kaminda nada malu lo pasa ku bon hende ta atraé bo?
Semper Mi Tabata Kana Armá
Annunziato Lugarà tabata den un gang violento, pero un bishita na un Salòn di Reino a kambia su bida.
Kon Bo Mester Disipliná Bo Yunan?
Beibel ta duna tres manera klave pa duna disiplina efikas.
Bo Tabata Sa?
Den pasado, kon trahadónan di barku tabata hasi nan barkunan waterpruf? Método pa konserbá piská den pasado.
Bo Por Mira e Dios Invisibel?
Siña kon pa usa “e wowonan di bo kurason.”
Pregunta Ku Beibel Ta Kontestá
Orashon ta djis un medio pa pidi yudansa?


text:
Kiko Beibel Ta Siña Realmente?
E hèrmènt pa studia Beibel akí ta diseñá pa yuda bo siña kiko Beibel ta bisa tokante varios tópiko, inkluso dikon nos ta sufri, kiko ta pasa ora nos muri, kon pa tin un bida di famia felis i hopi mas.
Ta Esaki Tabata Dios Su Propósito?
Podisé bo ta puntra bo mes dikon tin asina tantu problema awe. Bo tabata sa ku Beibel ta bisa ku kambio ta na kaminda i ku bo por benefisiá di nan?
KAPÍTULO 1
Kiko Ta e Bèrdat Tokante Dios?
Bo ta kere Dios ta interesá den bo personalmente? Siña tokante su personalidat i kon bo por hala serka dje.
KAPÍTULO 2
Beibel—Un Buki for di Dios
Kon nos por trata ku problemanan personal? Dikon bo por konfia su profesianan?
KAPÍTULO 3
Kiko Ta Dios Su Propósito pa e Tera?
Dios su propósito pa tera bira un paradeis lo ser realisá? Si ta asina, na ki tempu?
KAPÍTULO 4
Ken Hesukristu Ta?
E kapítulo akí ta mustra dikon Hesus ta e Mesias primintí, di unda el a bini i dikon e ta Yehova su Yu Unigénito.
KAPÍTULO 5
Dios Su Regalo di Mas Grandi: E Reskate
Kiko ta e reskate? Kon bo por benefisía di e reskate?
KAPÍTULO 6
Unda e Mortonan Ta?
Segun Beibel, unda e mortonan ta i dikon hende ta muri?
KAPÍTULO 7
Berdadero Speransa pa Bo Sernan Kerí Ku A Muri
Bo a perde un ser kerí den morto? Ta posibel pa mir’é atrobe? E kapítulo aki ta siña nos kiko Beibel ta bisa tokante resurekshon.
KAPÍTULO 8
Kiko e Reino di Dios Ta?
Hopi hende konose e Orashon di Nos Tata. Kiko ta e nifikashon di frase: “Ku bo reino bin”?
KAPÍTULO 9
Nos Ta Bibando den “e Último Dianan”?
E kapítulo aki ta trata karakterítika i komportashon di hende awendia i ta mustra kon esakinan ta duna prueba ku nos ta bibando den “e último dianan” ku e Beibel ta papia di dje.
KAPÍTULO 10
Kon Kriaturanan Spiritual Ta Influensiá Nos
Beibel ta papia di angel i demoño. E kriaturanan spiritual akí ta real? Nan por afektá bo bida?
KAPÍTULO 11
Dikon Dios Ta Permití Sufrimentu?
Hopi hende ta kulpa Dios pa tur e sufrimentu ku tin den mundu. Kiko abo ta pensa? Wak kiko Dios ta bisa ta e motibu pa sufrimentu.
KAPÍTULO 12
Biba na un Manera Ku Ta Agradá Dios
Ta posibel pa biba na un manera ku ta agradá Yehova. De echo, bo por bira su amigu.
KAPÍTULO 13
Mira Bida Manera Dios Ta Mir’é
Kiko Dios ta pensa di aborto, transfushon di sanger i bida di un bestia?
KAPÍTULO 14
Kon pa Hasi Bo Bida di Famia Felis
E amor ku Hesus a demostrá ta un ehèmpel pa esposo-, esposa, mayor- i yunan imitá. Kiko nos por siña di dje?
KAPÍTULO 15
Adorashon Ku Dios Ta Aprobá
Konsiderá seis karakterístika ku ta identifiká esnan ku ta praktiká e religion berdadero.
KAPÍTULO 16
Para Firme pa Adorashon Berdadero
Ki retonan bo por enfrentá ora bo ta kompartí bo kreensianan ku otro hende? Kon bo por hasi esei sin ofendé nan?
KAPÍTULO 17
Hala Serka Dios den Orashon
Dios ta skucha ora bo ta hasi orashon? Pa kontestá e pregunta ei, bo mester sa kiko Beibel ta siña tokante orashon.
KAPÍTULO 18
Boutismo i Bo Relashon ku Dios
Ki pasonan ta nesesario pa por kualifiká pa boutismo? Siña kiko e ta simbolisá i kon e mester tuma lugá.
KAPÍTULO 19
Keda den e Amor di Dios
How can we show love and gratitude for all that God has done?
APÈNDIKS
E Nòmber di Dios—Su Uso i Su Nifikashon
Dios su nòmber personal a ser saká for di hopi tradukshon di Beibel. Dikon? Ta importante pa usa Dios su nòmber?
APÈNDIKS
Kon e Profesia di Daniel A Predisí Yegada di e Mesías
Mas ku 500 aña prome ku Hesus a nase, Dios a revelá e tempu eksakto di yegada di e Mesías. Siña mas tokante e profesia akí.
APÈNDIKS
Hesukristu—E Mesías Primintí
Hesus a kumpli ku tur e profesianan den Beibel ku ta papia tokante e Mesías. Konfirmá den bo propio Beibel ku e profesianan akí a kumpli den delaster un detaye.
APÈNDIKS
E Bèrdat Tokante e Tata, e Yu i e Spiritu Santu
Hopi hende ta kere ku bo por haña e doktrina di Trinidat den Beibel. Esei ta bèrdat?
APÈNDIKS
Dikon Kristiannan Berdadero No Ta Usa Krus den Adorashon
Hesus di bèrdat a muri na krus? Haña e kontesta den e Beibel mes.
APÈNDIKS
E Sena di Señor—Un Konmemorashon Ku Ta Onra Dios
Kristiannan a haña e mandamentu pa konmemorá e morto di Kristu, ku tambe ta ser yamá “e Sena di Señor.” Ki tempu i kon mester konmemor’e?
APÈNDIKS
“Alma” i “Spiritu”—Kiko e Palabranan Aki Ta Nifiká Realmente?
Hopi hende ta kere ku ora un persona murí algu invisibel ku tin den nos, ta bandoná e kurpa i ta sigui biba. Kiko e Palabra di Dios ta bisa nos?
APÈNDIKS
Kiko Seol i Hades Ta?
Algun tradukshon di Beibel ta usa e palabranan “graf,” “fièrnu” òf “buraku” pa Seol i Hades. Kiko e palabranan akí realmente ta nifiká?
APÈNDIKS
Dia di Huisio—Kiko E Ta?
Haña sa kon e Dia di Huisio lo ta un bendishon pa hende ku ta keda fiel.
APÈNDIKS
1914—Un Aña Signifikativo den Profesia Bíbliko
Ki evidensia bíbliko tin ku ta señalá 1914 komo un aña importante?
APÈNDIKS
Ken Ta Miguel e Arkangel?
Beibel ta revelá identidat di e arkangel poderoso akí. Haña sa mas tokante di dje i kiko e ta hasiendo awor.
APÈNDIKS
Kon pa Identifiká ‘Babilonia e Grandi’
E buki di Revelashon ta papia di un muhé ku ta ser yamá ‘Babilonia e Grandi’. E ta un muhé literal? Kiko Beibel ta bisa tokante dje?
APÈNDIKS
Hesus A Nase na Desèmber?
Ripará ki tipo di wer tin den temporada ku Hesus a nase. Kiko esei ta bisa nos?
APÈNDIKS
Nos Mester Selebrá Dianan di Fiesta?
Kiko ta origen di hopi di e dianan di fiesta ku ta popular kaminda bo ta biba? E kontestanan por sorprendé bo.


text:
Bunita Sport Museum di Gaby Illidge
ORANJESTAD (AAN): Diaranzon anochi tabata un dia inolvidabel pa Gaby Illidge unda porfin su deseo a wordo cumpli pa bin cu su buki y tambe traha su museum cu tur su logronan den e mundo di Baseball. E buki a wordo traha pa Lizeth Rasmijn Espindela y Dufi Kock.
Gaby na edad di 9 aña a cuminsa hunga Baseball y tabata grandi riba e posicion di tercera base y a bai representa Aruba na varios pais.
E anochi special aki a cuminsa cu bautismo di e buki unda su nieto Jeff –Lee llidge a haya e honor ey y su nieta Jewell Illidge a corta e cinta den presencia di su yiu Shaul y Fernando. Hopi ta esnan cu a presenta na Gaby su cas na Siouxstraat 13 pa asina admira su joya di museum y felicit’e.


text:
Reparticion di puppy 4-4 por ta riba 10-10-10
ORANJESTAD.(AAN): Patruya di San Nicolas dialuna atardi tabata bayendo direccion di Watapana Gezaag relaciona cu problema di cacho. Na caminda polis a wordo para pa e señora di inicialnan R.A.B. cu porcierto ta biba den Watapana Gezaag. Señora R.A.B. ta declara cu cada vez su cacho ta cana los y un luna y mey pasa su cacho tabata “dik.” Hopi tempo e no a wak su cacho pero el a localiza of descubri su cacho y a constata cu e no ta “Dik” mas. Consecuentemente e señora R.A.B. a bay averigua unda yiunan di e cacho a keda y el a bin descubri e puppy nan na un cas Watapana Gezaag y no ta prome biaha esaki ta sosode el a duna polis di conoce.
Polis a bay na e direccion y a topa cu e homber di inicialnan S.A.M. y a atende tocante di e cacho.
S.A.M. a splica polis cu enberdad e puppy nan ta di e cacho en cuestion pero locual e no tabata sa ta cu e cacho ta di e señora.
S.A.M. a sigui splica polis cu e mester a cumpra cuminda di cacho percura pa e puppy nan cu ta un total di 8 ademas e mama. Finalente entre S.A.M. y R.A.B. a yega na un acuerdo relaciona cu particion di e puppy nan.
Tanto S.A.M. lo keda cu cuater Puppy y RAB tambe lo hiba cas cuater Puppy. Pero S.A.M. a pone un condicion cu den luna di october e ta entrega señora RAB su cuater puppy nan, pa motibo e ta desea pa nan keda hunto y haya forza.
No ta conoci si e fecha lo bira 10 -10 -10. Locual ta e señora polis a hala su atencion pa e percura pa tene su cacho de cura of mare pa evita e bolbe bira “Dik” y bay haya puppynan na cas di bisiña.


text:
PRESIDIO KOMISHON EVALUASHON LEINAN KONSENSO A KUMINSA “TRAHA” 11 DI YÜLI 2014
WILLEMSTAD.- Tin diferente aspekto di e evaluashon di e leinan di konsenso ku sigur mester haña un klarifikashon. Den nan tin e desishon ku e ministernan di hustisia a tuma dia 28 di ougùstùs di e aña aki pa nombra presidio di e komishon ku ta bai evaluá e leinan. Loke ta remarkabel ta ku e dokumentu ta bisa ku e nombramentu a drenta na vigor ku forsa retroaktivo dia 11 di yüli di e aña aki.
Abono 'online' ta nesesario


text:
“E berdad den construction a sali na claridad”
Trahadornan di Contratista ta satisfecho
ORANJESTAD (AAN): E asunto di conflicto di trahador y contratistanan, a yega te na mesa di Gobierno! E siman aki durante un reunion general na oficina di gobierno caminda tur partido tabata presente esta; Prome minister, minister di infrastructura, gerencia di Thiel Corporation , Wegenbouw, Albo, STA, y shopstewardnan por a tuma nota di e berdad cu tabata un bofta pa e gerencianan di e companianan menciona.
Tur presenta por a wak un introduccion di tur e proyectonan cu ta andando y kende tin nan y tambe e proyectonan cu ta aproba caba y kende a haya esakinan.
Por a tuma nota cu pa infrastructura gran parti esaki ta di BIC NV, un bedrijf di Thiel Corporation, y pa e parti di restauracion gran parti ta di e compania ALBO.
Loke tambe a sali na cla ta cu gerencianan di e companianan mencion no ta menciona di con tin biaha nan no ta haya sierto proyecto y esaki a worde bon tresi dilanti cu nan no por cumpli cu exigencianan di gobierno y nan kier pago sin haci e trabao debido.
E representantenan di e trahadornan a keda contento con e forma cu minister di infrastructura y minister presidente a trece e cosnan padilanti.
Gerencia no por sigui engaña e trahadornan manera nan ta kere mas , paso awor e trahadornan ta hopi bon informa di tur cos. Semper por tin plaka pa tur cos, pero ki ora ta yega na e clase trahador situacion no ta bon. Pa anjas largo gerencianan a sa di gana bon plaka ariba cabez di e trahadornan hasta a yega di pidi den pasado pa vries e C.A.O. y locual a tuma lugar tambe.
Remarcable tabata ta cu e director di Thiel Corporation no a trece ningun di su preocupacion cu e tin padilanti, teniendo e encuenta di e oportunidad cu el a haya. E unico cu a bin cu su storia bieu ta Henk Beijer cu no ta nada realistico. A surgi algun pregunta di parti di e shopstewardnan di cual a reina un silencio hermetico di parti di gerencia.
Gobierno di su parti a bisa gerencianan di e companianan presente cu nan tin e fair choice pero mester por cumpli cu e exigencianan.
E union den e clase laboral den construccion lo sigui crece y gerentenan por ta sigur di esaki, y no ta acepta palabra bunita no mas, paso cu esaki nan no por biba cune.
E trahadornan kier a gradisi prome minister Mike Eman, minister Benny Sevinger, Mediador di Gobierno pa por a haci e reunion aki uno posibel, y tambe kier a pidi nan pa keda vigila di cerca e situacion aki.
Awor cu e berdadnan a worde tresi padilanti e trahadornan lo keda enfoca ariba e realidad y no lo acepta cu e dirigentenan ta manda algun payaso purba convence e trahadornan cu no tin mucho espacio pa negocia.


text:
Gayle King
Gayle King (Nasé riba dia 28 di Dezèmber 1954) ta e editora general di e revista O, The Oprah Magazine I ta e mihó amiga di Oprah Winfrey. El a traha komo presrentadó di notisa i presentadó di programa di diskushon na televishon. Gayle a hunga un papel importante den e planiamentu di e Legends Weekend ku Oprah a organisá.
Biografia i Karera[editá | edit source]
Gayle a nase na Chevy Chase, Maryland. Su tata tabata un ingeniero electrico i su mama tabata un ama di kas. Komo resultado di su tata su trabou, Gayle a biba na varios aña na Turkia i a asistí na e skol merikano einan. Ku tempu e i su famia a muda bai bèk Maryland. El a gradua for di e universidat di Maryland, College Park na aña 1976 ku den estudio di sikologia. Despues Gayle a muda bai Kansas City, Missouri kaminda el a kuminsá krea presenta reportahenan i presentá notisianan den wikènt na e kanal WDAF-TV. Na aña 1981, e kompania di televishon WFSB na Hartford, Conneticut a ofresele e posishon di presentadó di notisia di tempu kompletu kaminda el a traha pa 18 aña largu. Na 1991 Gayle a presentá e programa di NBC yamá Cover to Cover huntu ku Robin Wagner te na momentu ku e sho a wòrdu kanselá. Na aña 1997 el a kuminsá su mes programa di diskushon na televishon yamá The Gayle King Show, ku a wòrdu kanselá despues dor ku poko hende tabata wak e. Gayle a kuminsá traha pa O, The Oprah Magazine komo e editora prinsipal na aña 1999. Banda di esaki tambe Gayle ta traha komo koresponsal di reportahenan spesial pa The Oprah Winfrey Show i tambe Good Morning America. Na sèptèmber di aña 2006, Gayle a kuminsá presentá e The Gayle King Show na e radio satelite yamá XM Satellite Radio komo parti di e radio emisora Oprah & Friends ku awor yama Oprah Radio.
A wòrdu papiá ku Gayle lo a remplasá Star Jones Reynolds (in 2006)[1] i/òf Rosie O'Donnell (in 2007)[2] komo presentadó di e programa The View, pero nada di esaki a sosodé. Resientemente tabatin rumornan atrobe ku Gayle lo remplasá Elizabeth Hasselbeck ora ku e bai for di e programa The View na mei 2009.
Bida Privá[editá | edit source]
Gayle ta e mama di dos yu. Su yu muhé Kirby a gradua for di e universidat di Stanford na aña 2008 i su yu hòmber William ta asistiendo na e universidat di Duke.
Den e edishon di ougùstùs di aña 2006 di e revista O, The Oprah Magazine, Oprah a splika ku "hende tin biaha ta mal interpretá su amistat ku Gayle" i ku nan dos "ta manera dos spiritu den un kurpa, ora nos ta huntu tur kos den mundu ta parse di ta bon."[3]
Tambe Oprah i Gayle a bisa den e mesun edishon (ku tabatin komo tema 'Mihó Amigunan)ku nan no ta gay. Oprah a bisa: "mi a bisa tur loke ta tinku bisa. Tur hende sa tur mi stelashi. Hende ta kere ku lo mi tin asina tantu bergwensa di ta gay ku lo mi no a akseptá esei. porfabor!" Gayle di su parti a bisa: "...mi tabata bisa antes, Oprah, bo tin ku hasi algu. Ya ta difisil pa mi haña un sita riba djasabra anochi kaba. Bo tin ku para e kos aki den bo programa! i despues bo ta realisá ku bo no por stop e." Mas aleu Gayle a bisa: "Mi tin ku admití ku si Oprah tabata un hende hòmber lo mi a kasa kuné."
Gayle (ku ta midi 1 meter 78) a bisa ku ounke e no kier parse demasiado oppervlakkig ku e gusta sali ku hòmbernan mas largu kune. Nan a hasi hopi chèrchi di dje tempu e tabata chikí pa motibu di su estatura i e ta sinti ku un persona mas haltu kuné lo tin mas komprenshon dor ku probablemente nan a pasa dor di mesun kos. E hende aki mester ta por lo menos un meter 93, ounke lo e no ta un problema dje grandi ei si e hende ta un meter 88.
Despues di a biba hopi aña na Wilton, Connecticut, Gayle awor a muda bai biba na Manhattan.[4]
Gayle tambe ta hopi será ku Howard Stern, ounke ku Howard i Oprah no ta dje bon ei ku otro.[5]
Referensianan[editá | edit source]
- ↑ FOXNews.com - Oprah’s BFF to 'The View'? Look Out, Star - Celebrity Gossip | Entertainment News | Arts And Entertainment
- ↑ FOXNews.com - Rosie O'Donnell Decided to Leave 'View' When Walters Failed to Defend Her Against Trump - Celebrity Gossip | Entertainment News | Arts And Entertainment
- ↑ [1]Template:Dead link
- ↑ Oprah’s best friend, Gayle King, lists 10,433-square-foot house in Greenwich, CT for $7.475M
- ↑ The Howard Stern Show. Sirius XM Radio. Howard 100, New York. 8 Apr. 2009.


text:
Xiomara Ruiz-Maduro candidato nr 3 MEP: E ponencia di Gabinete Eman cu a “inverti” den Pueblo no ta cuadra cu realidad
Desde entrada di Gabinete Eman prome minister Mike Eman a purba di bende e teoria y pensamento economico cu pa medio di inversion door di Gobierno di Aruba lo percura pa crecemento economico y esey lo reduci e deficit financiero di Pais Aruba. Sinembargo a base di cifranan real di cuentananan nacional y rapportnan di Gabinete Eman lo contrario ta ser constata. E ponencia di Gabinete Eman cu a “inverti” den Pueblo no ta cuadra cu realidad.Read more...


text:
Tata deteni pa morto di baby di cuater luna
ORANJESTAD (AAN): Un tata di 26 aña ta deteni e momentonan aki. E investigacion a cuminsa desde cu e baby a wordo treci hospital cu golpinan.
Den sala di operacion e dokternan no por a scapa bida di e angelito aki. E golpinan interno a causa su morto.
Agentenan di Jeugd en Zeden Politie a cuminsa un investigacion mesora. A papia cu varios hende rond den e famia.
Asina a logra declaracion. Esey ta un proceso normal. Finalmente a acumula tur e informacionnan y a presenta esaki na fiscal na ministerio publico.
Fiscal a haya cu ta ok pa detene e tata di e criatura. Awor ta den e proceso di interogacion. E caso ainda ta curu pero ta uno tambe hopi delicado. Ta importante pa saca afo kende a causa e golpinan mortal riba e baby di cuater luna.
Mientrastanto e investigacion ta sigui su rumbo.


text:
Esnan cu ta bay bende cuminda den Parada mester permiso
ORANJESTAD (AAN): Mirando cu e simannan di parada di carnaval ta yegando, Departamento di Salud Publico, ta haci un suplica na tur persona cu tin un “ventvergunning” of “venters”, esta esunnan cu ta bende cuminda manera pan cu hotdog/ pizza/ conserbe di pinda/cocada etc.y otro instancia cu tin permiso pa bende cuminda y/of alcohol riba e rutanan di carnaval pa tene cuenta cu e siguiente puntonan:
(*) Mester cumpli cu regla di higiena di parti di seccion di Higiena di Departamento di Salud Publico. (*) Tur persona cu ta bende cuminda y/of alcohol mester tin nan certificado di salud (carchi berde) na ordo. E certificado di salud mester ta visibel pa e controladonan. (*) No ta acepta papel di recibo como reemplasante di e certificado di salud (carchi berde).
E persona cu ta fungi como cahera y/of persona cu ta bende bebida den boter of bleki cera no mester tin certificado di salud (carchi berde).
Si acaso no cumpli cu e rekisitonan menciona Departamento di Salud Publico lo por aplica sancion si ta necesario.
Pa mas informacion por tuma contacto libremente cu e siguiente seccionnan di Departamento di Salud:
Seccion di Higiena na telefon 522-4270 / 522-4273 /522-4275 / 522-4278
Seccion di Malesanan Contagioso subseccion ‘Foodhandler’, telefon 522-4258 / 522-4259
Departamento di Salud Publico ta desea e pueblo carnavalesco un dushi temporada di Carnaval.


text:
Prome Minister Eman entre e 25 personalidadnan mas interesante di 2014
ORANJESTAD(AAN): E ta un orguyo grandi cu Prome Minister Mike Eman a sinti na momento cu den forma sorpresivo el a haya e informacion cu su persona ta riba e lista di e 25 personanan mas sobresaliente di Caribe den aña 2014.
Su nomber ta aparece hunto cu personalidadnan manera Rihana, Usain Bolt, y Richard Branson, kendenan a percura pa nomber di nan pais resona den forma positivo rond mundo.
E nombracion aki a wordo haci door di Caribbean Journal den e articulo titula: ‘The Caribbean’s 25 Most Interesting People’. Prome Minister Eman ta e unico di Reino Hulandes cu ta den e top aki. E nominacionnan a wordo haci basa riba personalidadnan di region di Caribe cu a haci noticia, trabou y iniciativanan interesante rond mundo.
Esnan di Caribe cu a domina combersacionnan segun “Caribbean Journal” ta menciona den su introduccion cu “nos Lista di Esnan Mas Interesante pa 2014 ta contene artistanan, esnan cu tabata influyente y esnan cu a haci noticia.” Y entre e 25 nombernan aki ta aparece esun di Prome Minister di Aruba Mike Eman. Bou di su potret a pone e siguiente descripcion: “It was bold and largely unprecedented. Standing up to what he saw as Dutch interference with Aruba’s affairs, Eman launched a hunger strike in July, a move that opened eyes across the region and the world. But Eman’s been equally bold in another area — Green energy, in which Aruba has become a regional force, with a goal of becoming a 100 percent green energy island by 2020.”
Pues el a wordo menciona tanto pa su curashi di bay den un welga di hamber contra di loke el a mira como metemento di Hulanda den asuntonan interno, pero tambe su pasion di pone como meta pa Aruba ta 100 porcieno uzando energia renovabel pa 2020. Por corda ainda cu den e posicion cu Prome Minister Eman a tuma den luna di juli / augustus pa bay den welga di hamber, a haya apoyo y palabranan di solidaridad for di lidernan di region.
Por menciona ex Ministernan di Antia manera Don Martina, Maria Liberia-Peters, Etienne Ys y Suzy Romer, pero tambe for di Hulanda mes den persona di ex Prome Minister Hulandes Jan Peter Balkenende y personalidadnan international manera Richard Branson, Martin Luther King III en Joe Kennedy II.
Tur e personalidadnan aki a apoya Prome Minister Eman tanto den su posicion pa protege Aruba su autonomia y tambe pa su maneho exitoso y visionario riba tereno di introduccion na gran escala di energia duradero pa Aruba, Locual ta duna un bon ehempel na resto di mundo. Aruba sigur ta orguyoso di por mira cu di e forma aki cu trabounan cu ta wordo haci riba un isla chikito, ta haya reconocimento internacional.


text:
UPDATE::
KORAAL TABAK, Curacao – Un total di 2 kurpa sin bida di 2 hende homber a keda deskubri awe mainta na Koraal Tabak. Tin tur indikashon ku ta trata di un dobel asesinato. THOD ta hasiendo investigashon di e dobel asesinato aki. Polisnan a sera area di Koraal Tabak. Dokter di polis a konstatá morto di ambos viktima. Ambos ta mustra di ta relativamente yon I Posiblemente no tin masha ora ku e asesinato a tuma lugá.
###END###
Fuente HUSTISIA.COM
Bai kilk riba e link nan aki pa bo hanja mas informashon
Prome atrikulo: Tin indikashon kiko ta motibu di dobel asesinato
Di dos artikulo: Viktimanan di asesinato a hana bala tras di nan kabes


text:
September 30, 2013 / Lokal
A kita yabi kantor i a dun’é shete dia pa kontesta akusashonnan
Lo ta bon pa wak na unda tin fayo, pasobra:
Despues di a pidi suspenshon di kaso:
Ku sosten di Omayra Leeflang.....
Parlamentario Zita Jesus Leito ta trese dilanti ku...... GOBIERNU NO A KUMPLI KU MOSHON RELASHONA KU HOSPITAL NOBO ...aseptá na aprel último....
VIKTIMANAN DI LADRONISIA TA SALI SALA DI KORTE DEFROUDA
SELEBRASHON SIMAN DI KULTURA
E-SITES TA HABRI SU PORTANAN NA KORSOU I SURNAM
Segun komparashon di preis di Fundashon pa Konsumidó.... MANGUSA RIO I CENTRUM PISKADERO KU MIHO PREIS DI KARNI ...Alves i Esperamos mihó preis pa komestibel
© 2013-15 Extra - Notisia di Korsou


text:
Archivo di November, 2014
ORANJEDSTAD(AAN)– Ayera Gobierno di Aruba a manda un carta pa Southwest Horeca Development N.V. den cual nan ta notifica Southwest cu mirando cu nan no a cumpli cu e rekerimientonan di e.o. presenta un Shareholders’ Agreement, un financiamento concreto di e capital di inyeccion (equity financing) y fondonan necesario pa construccion di e proyecto di Hard Rock Hotel & Casino na e localidad di ex-Bushiri, ta termina e acuerdo di opcion pa e tereno y stop tur negociacion cu Southwest.
Tabata fin di augustus 2014 cu Gobierno a bay de acuerdo cu un otro extension mas pa duna Southwest e oportunidad di cumpli cu e rekerimientonan minimo.
ORANJESTAD(AAN)– E tradicion americano di celebra Black Friday cuminsando asina tambe e temporada di benta di Pasco y cu rebahonan a cuminza pega na Aruba tambe.
E aña aki e campañanan pa e dia comercial aki tabata mas tanto compara cu añanan anterior y por a nota tambe cu e interes a crece tambe na Aruba cerca cumpradornan cu a probecha di e discuentonan riba e dia aki.
Pa tur cliente cu a haci pago di e belasting
ORANJESTAD(AAN)– Departamento di Impuesto ta participa cu entrante dialuna awo, dia 1 di december, e clientenan cu a haci pago di impuesto riba vehiculo di motor pa aña 2015, por busca e plachinan di number corespondiente.
Pa aña 2015 e color di e plachinan di number ta fondo blauw cu letter y/of cifra blanco.
Pa busca e plachinan di number ta necesario pa presenta cu e recibo di pago 2015 y e comprobante di seguro valido desde 5 di januari 2015. Esaki ta nifica cu si e seguro ta caduca prome cu 5 di januari 2015, e cliente no lo por ricibi su plachinan.
E comprobante di seguro por ta e polisa original of un copia cu tin un stempel original di e compania di seguro of broker.
ORANJESTAD (AAN)- For di diahuebs mainta durante di reunion di Parlamento riba presupuesto supletorio 2014, fraccion di MEP a concentra su mes riba un atake formal riba Prome Minister Mike Eman, insistiendo cu el a faya como lider di e pais y hasta na final di e reunion, a presenta un mocion di desconfiansa contra di gobierno di Mike Eman.
Sinembargo ora cu Prome Minister Mike Eman a haya turno pa dirigi su mes na Parlamento anochi, henter pueblo por a ripara e gran diferencia cu tin riba no solamente tereno politico, pero tambe diplomatico y como mandatario cu henter fraccion di MEP.
Den un presentacion impresionante, Premier Eman a demostra na lider di MEP, Evelyn Wever Croes, con un gran lider tin cu actua, con ora cu ta trata di interes di pais Aruba, un gran lider tin cu conduci su pais y sin duda Evelyn por siña hopi di esaki.
Lo tin mas unidad patruyando tur rond di nos isla
ORANJESTAD (AAN): “E no ta nada nobo, pasobra ki ora yega temporada di fin di aña, mesora e casonan di atraco y ladronicia ta lanta cabes. Pero mescos cu otro añanan, nos tin e personal, ekipo y e preparacion pa enfrenta e menasanan aki”, asina Lito Lacle, Vocero di Cuerpo Policial Aruba a enfatisa.
E ta referi na e hecho cu awor cu ta final di luna di november, cu por spera mas casonan di ladronnan cu ta bira activo, saliendo di e punto di bista cu tin mas placa den circulacion.
Polis ta tene cuenta cu tin basta turista na Aruba e weekend aki relaciona cu “thanksgiving weekend”, tin premio grandi di Lotto, ta fin di luna y hendenan a cobra, cu tin varios compania cu a paga bonus caba of Gobierno cu a paga ambtenaarnan mas salario e luna aki. E consecuencia ta cu tin mas placa den circulacion, cu ta haci e ambiente mas fertil pa ladronnan.
Y move tur facilidad pa San Nicolas
ORANJESTAD(AAN)–Instituto Medico San Nicolas, ImSan, ta lamenta cu despues di 5 aña brindando su servicionan di cuido medico pa esunnan cu ta sufri di Diabetis den e Centro di Diabetis na Wayaca, antes e edificio di Domeinbeheer, awor lo muda pa e edificio di ImSan na San Nicolas.
Despues di a consulta cu diferente instancia y teniendo cuenta cu e pashent ta na prome luga, a dicidi pa cera e sucursal debi na deterioro di e interior cu no ta haci e servicio pa e pashent algo safe y placentero.
Awa ta yobe masha hopi den e ultimo simannan y esaki a bin ta acelera e dañonan na e dak di e edificio na unda e centro di Diabetes ta den. Ya na varios ocasion a trata di “patch up” e situacion, pero awor si mester a tuma e decision di inmediato pa cera e luga.
ORANJESTAD(AAN): Otro siman e caso entre SAC y Gobierno ta bay tuma lugar.
Recientemente tabata tin un caso sumario planea na corte, cu SAC a entama contra Gobierno relaciona cu e permiso pa organiza tur e actividadnan di Carnaval pa temporada di 2015.
Esaki debi na e hecho cu den medionan di prensa a Sali afo cu Gobierno lo a otorga e permiso na e fundacion nobo esta SMAC.
Sinembargo, riba e dia cu e caso mester a tuma lugar, e abogado di SAC a haya un carta di abogado di Gobierno, den cual tin para cu Minister di Asuntonan General (Mike Eman), esun encarga pa duna e permiso, no a duna ni SAC ni SMAC e permiso oficialmente.
Entrante dialuna 1 di December 2014
ORANJESTAD(AAN)—Na comienso di siman e mandatario encarga cu enseñansa, Minister Michelle Hooyboer Winklaar durante un reunion interno a wordo notifica di un situacion infrastructural cu ta reinando na Imelda Kleuterschool.
Mes ora e la duna opdracht na su team encarga cu infrastructura y aki hunto cu DOW a bishita e scol pa asina aki haña un miho bista kico e situacion en realidad ta.
En berdad ta e caso cu a constata cu den e lokaal nan tin humedad, ta hole muf, tin presencia di schimmel cual por tin efecto riba e salud di e studiante y docentenan.
Ta pidi cooperacion di piscadonan y doño di boto pa cualkier incoviniencia
ORANJESTAD(AAN)– Fundacion Centro di Pesca Hadicurari tin como meta pa yuda bienestar general di piscado di Aruba. Desde su oficialisacion na 2006 e fundacion a bin ta trahando riba varios proyecto y actividad pa yuda piscadonan y nan famia.
Den pasado organisa varios lectura tocante di seguridad riba lama, clima y aspectonan maritimo como tambe sessionnan informativo cu varios instancia manera warda costa, Polis Maritimo y Directie Scheepvaart. Tambe e fundacion a percura pa paketenan di seguridad y otro utilidad keda entrega na piscadonan.
Durante e ultimo añanan e fundacion a contribui na varios proyectonan pa piscadonan rond di henter Aruba.
Tur cos ta Cla!
ORANJESTAD(AAN)--Ya no ta desconoci cu a cera e scol menciona pa diferente problema na e infrastructura di e scol, entre otro pa asbest. A haci tur lo posibel pa por a aloca e scol mas lihe posibel. Aki a split e scol cu ta consisti di 12 klas entre DOC Opleiding y YMCA Dakota. A haci tur esfuerso pa a purba habri e scol bek siman pasa pero debi na diferente circunstancianan cu nos a enfrenta a dicidi di verschuif esaki cu 1 siman mas.
Minister Michelle Hooyboer Winklaar, encarga cu enseñansa ta hopi contento cu awe e por informa cu tur cos ta cla. Klas 1 y 2 a wordo aloca na YMCA y klas 3 te cu 6 ta na DOC Opleiding. “Mi meta semper ta pa studiantenan perde menos dia di scol posibel den caso nan manera esaki. Ta cos nan imprevisto. Pero si semper teniendo nan salud y siguridad na prome luga”.
ORANJESTAD(AAN)– Manera ta conoci caba Oficina Central di Estadistica (CBS) a organisa durante e periodo di 20 di October te cu 17 di November 2014 un Censo Economico. Durante e periodo aki un gran parti di tur e establecimentonan na Aruba a wordo bishita, caminda a logra colecta informacion y datonan confiabel y actual.
Pero manera ta custumber caba, despues di cada encuesta organisa pa CBS ta sigui un periodo di Natelling caminda tur establecimento cu pa un of otro motibo no a ser conta ainda lo haya bishita di un encuestado den e simannan venidero.
Minister Michelle Hooyboer – Winklaar
ORANJESTAD (AAN) – Den un reunion hopi ameno Minister Michelle Hooyboer–Winklaar a reuni cu e cabesantenan di sector primario, secundario y seccion di estudionan avansa cu ta resorta bao di Openbare Onderwijs. Un reunion cu ta tuma luga cada kwartaal, p’asina e cabesantenan por trece nan inkietud padilanti pero tambe pa tende di e mandatario kico ta loke ta pasando cu enseñansa, su plannan y cambionan.
Masha hopi ta loke ta pasando actualmente. Entre otro e ley di “Onderwijsfonds” a keda cla y ya ta hibando combersacion cu stakeholders pa determina e prioridad pa cu e ehecucion segun e vision di e plan di Onderwijs den su totalidad.
ORANJESTAD (AAN) – Den careda di 9:30 pa 9:45 diahuebs anochi a tuma lugar un atraco na Yong Sheng Supermarket na Brazil. Akinan un homber desconoci cara tapa a drenta den Yong Sheng Supermarket cu arma den man. E atracador aki a logra bay cu placa y a baha na awa den scuridad.
Aki Polisnan a yega basta liher na e sitio pa tene un buskeda den bisindario mientras tabatin otro na e supermarket pa busca mas informe. Hasta atracao team a presenta na e sitio pa haci nan investigacion.
ORANJESTAD (AAN) -Departamento di Cultura Aruba (DCA) a reuni cu Sr. James Hepple, Presidente & CEO di AHATA hunto cu Sra. Vanessa Rasmussen, Adm. Manager den luna di november 2014. A trece dilanti loke ta e plan di maneho nobo pa loke ta gruponan Tipico, di Baile y Caha di Orgel, manera ta deseo di Minister di Turismo, Transporte, Sector Primario y Cultura Sr. Otmar Oduber, cual ta pa promove nos cultura y mantene nos musica folklore bibo.
Tambe a relata e motibo principal di e bishita cu ta pa duna oportunidad na e gruponan local e posibilidad pa haci presentacionnan, den lobby, banda di pool y tambe restaurant di hotel. Mescos ta conta pa e gruponan di baile y caha di Orgel.
ORANJESTAD (AAN) – E tema di retribucion di impuesto ta sigui bin dilanti for di opinion publico.
Algun ciudadano ta considera un abuso total e hecho cu un placa cu ta di esnan cu a paga impuesto di mas, ta keda pa gobierno y tin personanan cu for di 2009 ta wardando riba retribucion (kiermen pa cinco aña largo), cual nunca a yega ni lo wordo paga tampoco.
Mientras tanto, nan sa cu nan ta pagando impuesto di mas, fuera di tur locual nan tin derecho di declara cu ta gastonan fuerte y cu tambe semper a conta pa pago di impuesto.
Esaki ta hipoteca, prestamo di auto, prestamo di banco, etc. Sinembargo, si oficina di impuesto ta haya cu un hende a paga menos di impuesto, e ora ey si e cobranza ta bin mesora y si no yega na un areglo hasta beslag nan ta pone riba salario, of ta tuma propiedadnan den beslag.


text:
May 8, 2013 / Front Page
Lokal
SHOPNAN ORTOPEDIKO A SALI KU MAN BASHI FO’I REUNION
...di akuerdo ku direktor di Skolnan Katóliko, Lisette van Lamoen-Garmers... DOR DI HUR HALTU ST. ALBERTUS COLLEGE TA MUDA ...e skol no ta sera!
SBTNO ta di akuerdo ku nan nombramentu...
Aruba
Un exito total:
Organisacionnan comercial tambe a cuestiona Mudamento di haf container pa Barcadera E ta mas barata, pasobra e haf lo bira un “feeder port”
Aruba y Panama a firma MOU riba tereno di turismo
Den e Bembe
Entre 8 pa 15 di mei 2013 ...
Despues di meks ...
Usher, Edgar i Robert de Niro den ...
© 2013-15 Extra - Notisia di Korsou


text:
Kiko e Reino di Dios ta?
Bo ta kere ku e ta . . .
algu den bo kurason?
boluntat di Dios?
un gobièrnu den shelu?
LOKE BEIBEL TA BISA
“E Dios di shelu lo lanta un reino ku nunka lo no wòrdu destruí.”—Daniel 2:44, Beibel Santu.
“Un yu hòmber ta duná na nos, i e gobernashon lo ta riba su skouder.”—Isaías 9:6.
KIKO ESAKI POR NIFIKÁ PA BO?
Un gobièrnu hustu ku ta benefisiá bo personalmente.—Isaías 48:17, 18.
Den e binidero mundu nobo, hende lo tin salú perfekto i felisidat.—Revelashon 21:3, 4.
DI BÈRDAT NOS POR KERE LOKE BEIBEL TA BISA?
Sí, i nos tin por lo ménos dos motibu pa esei:
Hesus a mustra kiko e Reino di Dios lo hasi. Hesus a siña su siguidónan pidi pa e Reino di Dios bini i pa e boluntat di Dios sosodé riba tera. (Mateo 6:9, 10) Hesus a mustra kon Dios lo kontestá e orashon ei.
Tempu Hesus tabata riba tera, el a alimentá hende ku tabatin hamber, kura hende enfermo i lanta hende for di morto. (Mateo 15:29-38; Huan 11:38-44) Asina Hesus, e futuro Rei di e Reino di Dios, a demostrá kiko e Reino ei lo hasi pa su siudadanonan.—Revelashon 11:15.
Susesonan mundial ta indiká ku pronto e Reino di Dios lo bini. Hesus a profetisá ku promé ku e Reino trese pas riba tera lo tin guera, hamber i temblor kontinuamente.—Mateo 24:3, 7.
E susesonan ei ta bisto awe. P’esei nos ta mas konvensí ku nunka ku e Reino di Dios pronto lo kaba ku tur e problemanan ei.
ALGU PA PENSA ARIBA
Kon bida lo ta bou di e Reino di Dios?
Beibel ta kontestá e pregunta ei na SALMO 37:29 i ISAÍAS 65:21-23.


text:
November 1, 2012 / Lokal
Den kaso di kruel asesinato na Seru Domi dia 11 di mei...
ABOGADO FONTEIN TA KULPA FAMIANAN PA MORTO DI NAN SER KERI
LILIAN (60) TA INSISTI DI A POST PAKETE PA HENDE KU EL A KONOSE NA BINGO
Segun inspektor Huurman investigashon ta den fase final INSPEKSHON NO TA DESKARTA INSTRUKSHON PA SEHOS TAMBE No ta bèrdat ku a laga sera vários departamentu di hòspital
Komishon di infekshon ta instalá pero falta mas medida
GERDA GOSEPA DI KÒRSOU HEROE NO REKONOSE 2012 PA KARIBE DI CIBC FIRSTCARIBBEAN
...den kaso di violensia doméstiko...
...Si bo ta bebe no stür, i si bo ta stür no bebe...
...Lo por spera mas di e kontròl nan aki...
E MULA ULANDES/ DOMINIKANO JOHNNY CASTRO TA MURI KU BOLITA
© 2013-15 Extra - Notisia di Korsou


text:
Archivo di March, 2015
Decano University College Utrecht Dean Rob van der Vaart ta urgi
ORANJESTAD (AAN): E ta mas facil pa universidadnan hiba un operacion sostenibel cu duna educacion riba sostenibilidad. E retonan ta hopi, pero Dr. Rob van der Vaart, Decano di University College Utrecht, ta convenci cu esaki no solamente ta posibel sino necesario pa asina crea sociedadnan sostenibel.
Universidadnan tin un papel pa contribui na comunidadnan sostenibel, y recientemente durante un lectura bon atendi na Universidad di Aruba, UA, e Profesor a elabora pakico estudionan na nivel di bachelor’s mester y por adopta e filosofia aki.
Sostenibilidad ta hopi den mente ultimo tempo. Su definicion amplio ta cumpli cu necesidad di e generacion actual sin compromete e abilidad di generacionna futuro pa logra nan necesidadnan.
Minister Michelle Hooyboer-Winklaar na United Nations
ORANJESTAD (AAN): Riba dia 9 di Maart ultimo, Nacionnan Uni a trata un resolucion nobo di e comision cu ta traha riba “Status of Women” y tratadonan existente relaciona cu derechonan di Hende Muhe y igualdad di genero. E resolucion nobo cu a worde adopta y ta sostene door di Gobiernonan di rond mundo, ta re afirma e compromiso politico cu tin pa continua trabaonan necesario pa yega na igualdad di genero.
Esaki ta un re afirmacion, mirando cu ta 20 aña pasa cu paisnan a bini hunto na Beijing, na China y a declara nan compromiso pa cu derechonan di hende muhe.
Mirando cu ainda ningun pais a yega na igualdad, e ta rekeri reconocemento di e hecho aki, y pa Gobiernonan y representantenan di Gobiernonan presente un biaha mas declara nan compromiso pa cu e causa di igualdad y derechonan di hende muhe.
Un deseo expresa na nos redaccion:
ORANJESTAD (AAN) – Tin empleadonan publico cu ta expresa un deseo cu nan tin como ambtenaar.
E deseo aki ta pa tur departamento di gobierno stimula y motiva nan personal manera SVb ta haci.
Empleadonan publico cu no ta traha na SVb pero tin amistadnan cu ta traha akinan, ta constata cu nan ta masha contento y ta purba di no tuma AO ora nan bira malo, solamente si nan no por cana ni lanta mes foi cama.
Ambtenaarnan cu ta traha na SVb ta haya hopi motivacion for di nan hefenan cu ta wordo alavez stimula pa e director, y tur trahador ta haci nan best pasobra nan ta haya reconocimento, ora durante un aña largo no ta bay AO.
Awe ta cumpli un anja
mas di bida e galan di
Colegio Arubano ,
Andres Figueira.
E ta haya Masha pabien
di su mayornan,
di su rumannan,
y tambe di klas HB4 I
demas amigo y Amiga nan ,tur ta manda
felicita Andres Riba su fecha natal.
Premier Eman tin admiracion pa trabaonan haci
ORANJESTAD(AAN): Durante su bishitanan di bario Minister President Mike Eman ta worde acompaña pa contratistanan di SERLIMAR y DOW. Nan ta percura pa limpiesa canto di caminda, den barionan y centronan di ciudad. Cada bes Minister President ta gradici e trahadornan aki pa nan bon trabao cu ta uno duro, pero satisfactorio si mira e bunita resultado.
Minister President Mike Eman a conta un grupo di contratista con recientemente e tabata na Corsou pa Statuutdag y eynan el a worde acerca pa esposa di un ex Premier di Antiyas cu a bisa cu no mucho tempo pasa e tabata na Aruba y kier a duna Prome Minister Mike Eman elogio pa e forma con e matanan di kwihi di Aruba ta worde hopi bunita cuida pa loke ta e trabao disnoeimento y limpiesa.
Minister Dowers:
no tin plannan pa muda prison
ORANJESTAD(AAN): Minister di Husticia y Maneho di Adiccion, Arthur Dowers durante di su bishita na KIA diaranson den un entrevista a splica cu e conceptonan ta cla y ta den fase di prepara e plannan pa e trabao grandi di reconstruccion/expansion cu mester tuma luga den e proximo añanan na KIA.
No tin plannan pa muda e prison. El a splica cu el a papia tocante e proyecto aki na Hulanda y e ta sinti cu na Hulanda tin oido si pa yuda, pero e no ta kere ni tin speranza cu Hulanda mes lo financia e proyecto.
ORANJESTAD (AAN): Comision “ontsierende gebouwen” ta un grupo di trabao instala door di Gabinete Mike Eman II cu e meta pa kita tur aspecto of bista negativo den areanan unda Gobierno di Aruba a inverti hopi placa pa embeyece. E comision ta trahando for di final di 2014.
Rubin Ponson, kende ta coordina trabao di e comision aki cu ta inclui e ministerionan di Prome Minister Mike Eman y Minister Benny Sevinger, siman pasa finalmente a logra yega na final di un proceso pa basha abou un edificio cu tabata forma un mahos bista den Pastoor Hendrikstraat.
Ta trata aki di e edificio di Lodge cu tin mas di un decada para bandona y formando un peligro pa e bisindario.
Prison di KIA:
ORANJESTAD(AAN): Cu e entrada di un director nobo shete siman pasa, KIA ya ta experenciando diferente cambio grandi. Entre nan, awo e detenidonan tin un voz y ta participa mas activamente den e sistema di KIA.
Director Trudy Hassell ta siguiendo un maneho cu tres punto di atencion principal, basa riba e raport di CPT, esta personal, infrastructura y detenidonan. Den cuadro di e proceso di mehoracion di oportunidadnan pa resocialisacion y reintegracion di e detenidonan den nos sociedad, el a laga e menos di 200 presonan mes eligi nan comision pa representa nan, cu ta reuni regularmente cu directie di KIA.
Den apenas algun siman ya cinco encuentro a tuma luga y e detenidonan a trece hopi idea sumamente constructivo y bon dilanti.
ORANJESTAD(AAN): Un avion di Delta Airlines cu a sali di New York pa Aruba a haya cierto señalnan indicando problema pa aterizahe.
Ora cu e Capitan di e Boeing 737-800 a notifica toren di control mesora a bati alarma. Bomberonan y tambe ambulance a activa mesora. Polisnan tambe a worde notifica di e situacion y a sera henter e area rond di aeropuerto.
Minister Dowers:
ORANJESTAD(AAN): Durante di su bishita na KIA pa wak e situacion nobo cu a worde crea pa e departamento di hende muhe den e prizon, Minister Dowers a comenta cu semper tabatin poco hende muhe preso y for di tempo cu el a bira minister di husticia nunca el a wak ni 10 dama cera pareu.
Door di cu no tin mucho dama preso, cada un a haya nan mesun cel den e edificio cu tabata di Centro di Motivacion pa rehabilitacion di adictonan cu a worde renoba y prepara pa acomoda nan. Esaki a bay segun ordo di un huez cu a bay dos siman pa wak e blok di cel unda e damanan tabata anteriormente y a haya e espacio aki uno no adecua pa nan.
El a duna KIA dos siman pa bin cu un solucion y esaki e institucion a cumpli cune tambe, renobando un parti di e Centro di Motivacion pa acomoda e damanan.
ORANJESTAD (AAN): Diabierna ultimo Gobierno di Aruba, personal di Landslaboratorium y e sindicato cu ta representa nan hunto cu Dr. Horacio E. Oduber Hospitaal a firma un acuerdo cu ta marca un era nobo pa nos laboratorio nacional. E acuerdo ta bin despues di lunanan di deliberacion y preparacion pa e momento aki, considera como historico.
Director Financiero di Hospital, Theo de Kool a bisa cu e cambio di status di laboratorio tabata un di prome dossiernan cu el a ricibi ora el a cuminsa traha pa e institucion 4 aña y mey pasa.
Cu e acuerdo firma Hospital ta cla pa cuminsa traha riba tur aspecto necesario pa garantisa mehoracion di servicio, expansion di e tipo di testnan cu ta worde haci na laboratorio, percura pa e certificacion internacional di e laboratorio y percura pa tur detaye di e status nobo di laboratorio worde oficialisa.
ORANJESTAD(AAN): E proceso di resocialisacion y reintegracion den nos comunidad pa medio di entre otro proyecto y cursonan ta entre e metanan di KIA. Esaki tambe lo yuda disminui residivismo, esta cu e ex-preso ta bolbe comete un acto castigabel y ta bolbe worde cera.
E director nobo di KIA, Trudy Hassell ta haci un apelacion na nos comunidad pa tuma contacto cu KIA pa yuda provee e presonan cu trabao. Hunto cu Enseñansa pa Empleo ta ofreciendo un curso di electrotechniek caba y ta preparando pa ofrece mas curso.
Tambe, e werkplaats ta worde uza atrobe y ta aki e contribucion di nos comunidad ta hunga un rol importante. Hassell a splica cu e presonan mester di trabao y ta conta cu comunidad pa provee e tareanan.


text:
Saludos mensen,
Pa kuminsa mi kier a diskulpa pa mi ausensia na e family day di djadumingu ku a pasa. Mi ta hanja jammer ku mi no por tabata presente y ta sinti ku mi a perde algu di hopi nifikashon. Bij deze mi ke partisipa ku pa e next family reunion lo mi tei presente sigur. Mi sa sigui e blog ku a wordu traha y mi kier a duna un kompliment na esun ku ta bezig hiermee paso ta via di dje mi ta keda altante di tur lokual ku ta pasa y mi a hanje echt un bon idea paso esaki ta demostra ku nos famia ta bai mee tur tur ku technologia.
Papiando di technologia mi kier a surgeri ku nos por traha tambe un facebook account di nos famia y asina laga tur miembro di famia bira "friend" di e facebook account aki. Esaki ta pone ku nos tur lo por volg otro aki riba y asta sinja konose otro mas mio y keda altante di kada ken den famia su progreso. Nogmaals mi ta hanja hopi jammer ku mi no por tabatatei. Kisas tin un manera ku mi por hanja e portret nan mira?
Mi ta desea tur miembro di famia un felis siman verder yena ku bendishon, amor y salu pa asina nos tur lo por ta presente pa e next family reunion.
Mi ta keda te aki.
Saludos,
Quincy Lopez


text:
Historia di Aruba
E nomber Aruba probablemente ta bin di e idioma Arawak cu ya no ta existi mas. E prome biaha cu e palabra Aruba ta aparece, ta den un documento cu ta data for di 1526. Nunca por a determina si e nomber di e isla ta danki na su habitantenan of ta net robes.
E prome habitantenan di Aruba tabata e Indjannan Caquetios di e tribo Arawak. Na aña 1499 e prome Europeano cu a yega riba e beachnan di Aruba ta e descubrido Spaño Alonso de Ojeda. Rond 1515 Spañonan a deporta e Indjannan di Aruba pa Hispañola, (Republica Dominicano) unda nan mester a traha como esclavo den e mina di koper y plantacion. Di tera firme otro Indjannan a bin establece na Aruba. Na 1526 Juan d’Ampues, un mandatario Spaño lo a cuminsa rehabita Aruba atrobe.
Na 1636, durante e culminacion di e Guera di 80 Aña entre Hulanda y Spaña, e Hulandesnan, bou di mando di Johannes van Walbeeck, a conkista Aruba pa e compania colonisado “West Indische Compagnie”. Cu yegada di Hulandesnan mayoria di e Indjannan a bandona Aruba y a bay establece nan mes na tera firme (continente Sur America). E compania “West Indische Compagnie” a destina Aruba como luga di cria bestia pa provision di cuminda pa Corsou.
E representante local di “West Indische Compagnie” tabata un commandeur. E autoridad central tabata den man di un director. E director tabata nombra door di “Heren XIX” (mandatarionan di W.I.C.) cu aprobacion di Staten General. E director tabata cay bou di e “Gobierno halto” un colegio di gobernantenan di “West Indische Compagnie” di e colonia Brasil.
Durante e periodo di 1804-1806, si no ta Hulanda ta Inglatera of ta Francia of ta e general Venezolano, Fransisco de Miranda, tabata ocupa Aruba. Na 1805, durante e periodo di Napoleon, e Inglesnan a tuma mando over di e isla. Na 1816 a duna Aruba bek na e Hulandesnan.
Despues cu e Inglesnan a duna Aruba bek na Hulanda na 1816, e gobernacion general a cay bou di mando di e Rey di Hulanda. E islanan ariba tabata forma un colonia apart. Na 1928 a pone nan hunto cu Surnam y tabata goberna nan for di Paramaribo. Binti aña despues, na 1948, un constitucion nobo a bin na vigor den Reino Hulandes y cu ta duna pueblo mas poder.
Na 1865 un reglamento nobo a bin na vigor pa Corsou y pa e cinco islanan cu tabata cay bou di Colonia Corsou. E mandatario mas halto local tabata ta un gobernador na Corsou. Contrario cu Surnam, Antia Hulandes no a haya representante di pueblo riba e nivel colonial.
E tempo ey e mando local na Aruba tabata den man di un gezaghebber. Dos “landraden” tabata yuda gezaghebber. E habitantenan cu tabata tin derecho di vota tabata eligi e landraden pa cuatro aña. Gezaghebber y e dos landraden hunto tabata yama “Raad van Politie”. Nan tabata tin e gobernacion diario y nan tabata responsabel na e autoridad na Corsou. E construccion estatal aki a keda na vigor te cu 1936 ora cu a institui “Staten van Curaçao” y e lucha rond di e posicion di e lista dentro di Reino tabata tumando luga na Aruba.
E reparticion di tareanan entre e gobierno colonial y e islanan no tabata regla na un manera concreto. Na Aruba tabata existi e necesidad ey bon cla. Ya na 1933 tabata tende e grito pa decentralisacion, na momento cu e “Raad van Politie” a pidi Corona pa reorganisa e colonia cu mas autonomia pa e islanan.
Por considera e “Staatsreglement” di 1936 y e “Kiesreglement” di 1937 como contesta (negativo) riba e peticion di e “Raad van Politie”. Despues cu a introduci e “Staatreglement” di 1936, e “Kiesreglement” di 1937 tabata stipula cu 6 di e 10 miembronan di Staten ta di Corsou, 2 ta di Aruba, 1 ta di Bonaire y 1 ta di Isla Ariba.
Durante su discurso historico riba 6 di december 1942, Reina Wilhelmina a priminti mas autonomia na e teritorionan na otro banda di lama despues cu Segunda Guera mundial termina. Ya durante guera caba e Comision Oppenheim a cuminsa pa inventarisa e deseonan estatal di e poblacion Antiano. E comision a yega na e conclusion cu e deseonan di Aruba pa mas autonomia, sigur no ta sin base y a propone pa duna mas autonomia y pa den futuro duna mas autoridad na e isla.
Riba 30 di juli 1947, 95 Arubiano prominente a dirigi nan mes pa medio di e “Raad van Politie” na Staten cu e peticion pa laga Corona sa cu den futuro nan ta desea di ta independiente di Corsou cu un propio status dentro di Reinado. Un comision di separacion institui na Aruba mester a elabora mas riba e status aki, den cua nan lo mester expresa oficialmente loke ta e deseonan esatatal di pueblo. Tabata tin asina hopi resistencia contra e conclusionnan di e comision Oppenheim cu a revoca e concepto di areglo di estado.
Na 1948 a institui e Comision Aruba/Curaçao bou di presidencia di van Poelje. E comision tabata tin e tarea pa expresa su mes con leu por duna Aruba un posicion apart den e orden huridico nobo. Door cu Aruba a bay di acuerdo cu e cambio di constitucion di 1948 y cu e resultadonan di e Conferencia di Mesa Rondo di 1948, un separacion for di Cursou a bira constitucionalmente imposibel. Antiyas di seis isla a bira un pais y a declara Antiyas como indivisible.
Relaciona cu e independencia di Indonesia, no tabata posibel pa sigui traha riba e futuro relacionnan entre Hulanda y e otro teritorionan Hulandes. Na 1949 a dicidi pa ehecuta un “Interimregeling”. Ora cu a traha e “Interimregeling”, Hulanda a priminti cu lo tene cuenta cu e ideanan di e Comision van Poelje”. Den e Interimregeling a inclui cu lo hisa e cantidad di asiento den Staten te cu 22. E reparticion a bira 12 pa Corsou, 8 pa Aruba, 1 pa Bonaire y 1 pa Isla Ariba. Den e “Interimregeling no a menciona e delimitacion di autoridadnan di islanan y pais”.
Na 1951 a regla e autoridadnan insular den e Reglamento Insular di Antia Hulandes (Eilanden Regeling Nederlandse Antillen). Autonomia di e cuatro teritorionan insular esta Aruba, Corsou, Bonaire y Isla Ariba tabata tin e modelo di municipio Hulandes. E autoridad di teritorio insular di Aruba pa tuma decision tabata limita. Staten a keda fiha e arena politico di Aruba.
Como preparacion pa introduccion di e Statuut pa Reino Hulandes a tene Conferenciannan di Mesa Rondo. Na 1954 a realisa e Statuut di Reino Hulandes. Ora cu a traha e Constitucion di Antia Hulandes, cu ta fiha e ordenamento constitucional, atrobe a ratifica e principionan fundamental di e Reglamento Insular di Antia Hulandes.
Door di realisacion di e Statuut, Reino Hulandes tabata consisti di tres pais cu tabata ta Hulanda, Surnam y Antia Hulandes, cu na cabes La Reina. E organo gobernamental mas halto a bira Gobierno di Reino, cu tabata consisti di e conseho di minister Hulandes completo, e ministro plenipotenciario di Surnam y e ministro plenipotenciario di Antia Hulandes. E paisnan Surnam y Antia a haya autonomia. Gobierno di Reino tabata trata un cantidad di caso y interes comun, manera mantene independencia, defensa di Reino, relacionnan exterior, seguridad huridico y bon gobernacion.
Di awo pa dilanti e pais Antia Hulandes ta consisti di cuatro Teritorio Insular cu ta: Aruba, Corsou, Bonaire y Isla Ariba. Gobernador ta e mandatario mas halto cu, riba proposicion di representacion di pueblo (Staten), Corona ta nombra pa un periodo di seis aña. Representacion di pueblo, Staten di Antia Hulandes, tabata consisti di 22 asiento; 12 pa Corsou, 8 pa Aruba, 1 pa Bonaire y 1 pa Isla Ariba hunto. Representacion di pueblo di Antia Hulandes ta di un sistema di un camara so. E pueblonan di e teritorionan insular ta eligi nan representantenan den Staten pa cuatro aña.
E Teritorionan Insular di Antia Hulandes a haya un Conseho Insular (Eilandsraad) eligi. Na Aruba Conseho Insular tabata existi di 21 miembro cu pueblo ta eligi pa cuatro aña. Gezaghebber ta presidente di e Conseho Insular. Corona tabata nombra gezaghebber. Conseho Insular tabata nombra un colegio di mandatario (bestuurscollege) cu tabata consisti di por lo menos 2 y maximo 6 diputado. Gezaghebber tambe tabata presidente di Colegio di mandatario. Diputadonan tabata encarga cu e gobernacion diario di Aruba.
Te cu 1986 e Reglamento Insular di Antia Hulandes, e Statuut y e Staatsregeling tabata determina e cuadro di derecho di estado y derecho di pueblo den cua Aruba tabata participa. Despues cu Surnam a bira independiente na 1975, Reino Hulandes tabata consisti di dos pais; Hulanda y Antia Hulandes. Durante e Conferencia di Mesa Rondo na 1983 a reconoce e autodeterminacion di tur e islanan di Antia Hulandes.
Riba prome di januari 1986 Aruba a haya su ‘status aparte’ den Reino Hulandes. Reino un biaha mas ta consisti di tres pais, esta Hulanda, Antia Hulandes y Aruba. Den e aña ey, Aruba a sali for di e constelacion Antiano, door di cual Aruba a bira e di tres pais den Reino. Cu e status aparte, Aruba tin su propio representacion di pueblo, Parlamento di Aruba y su propio gobernador. Parlamento tin su presidente. Gobierno di Aruba ta consisti di ministronan y gobernador.
Na 1990 ministro di Asuntonan di Antia Hulandes y Aruba, Hirsch Ballin, den su documento “Schets voor een Gemenebestconstructie”, a laga sa cu Aruba no mester bira independiente mas na 1996. Antia Hulandes tabata busca fervientemente un constelacion nobo despues di e Status Aparte di Aruba. E islanan no por a yega na un acuerdo cu ta satisface cada isla. For di e tempo ey a discuti masha hopi mes con Reino Hulandes lo mester sigui. Na aña 2004 e perspectiva politico a bolbe cambia. E islanan kier a separa for di otro y a tene un referendum na aña 2004 y 2005. Curaçao y Sint Maarten a opta pa status aparte. Boneiro y Saba tabata desea di tin lasonan estrecho cu Hulanda. Sint Eustatius tabata kier a mantene Antia di cinco pero finalmente a opta alfin pa lasonan directo cu Hulanda. Riba 2 november di aña 2006 a firma e ‘Slotverklaring’ entre Hulanda, Antia Hulandes, Curaçao y Sint Maarten. Den e acuerdo ta para cu Hulanda lo tuma 80 porciento di e debenan di Antia Hulandes (mas o menos 2,4 miyard euro). Asina e islanan di Antia Hulandes, cada uno riba nan mes por cuminsa un relacion nobo cu Hulanda. E islanan Boneiro, Sint Eustatius y Saba lo bira un municipio apart di Hulanda. Sint Maarten y Curaçao kier un relacion autonomo cu Hulanda. E proceso aki di renobacion estatal a haya un retraso considerabel cu rechaso di e ‘Slotverklaring’ di parti di Conseho Insular di Curaçao. E acuerdo ta encera cu Gobierno Hulandes tin di bisa riba e tereno financiero y hudicial di Sint Maarten y Curaçao. Esaki tabata inaceptabel pa e politiconan di Curaçao.


text:
Trahadornan di KIA cu accion di protesta
“Gobierno no ta dunando atencion”, segun Marlin di SEPPA:
ORANJESTAD (AAN): Na KIA tabata tin un protesta di dos ora mirando cu e trahadornan ta rabia pa diferente motibo. E gobierno no ta dunando nan atencion. Nan ta wardando basta tempo caba riba contesta di minister di husticia Arthur Dowers. Awor a bay over na un protesta di 2 ora. Tres diferente punto di preocupacion e trahadornan tin. Den entrevista cu Edmundo Marlin vice presidente di SEPPA el a splica un tiki mas riba e protesta cu tabata tin. Sr. Marlin a bisa cu e trahadornan ta rabia aworaki despues cu nan a sinta na mesa cu minister na dos ocasion y cu su coordinadora. Esaki ta tumando lugar desde Februari e aña aki, a splica.
Tin cierto palabracionnan cu a wordo haci pa cumpli cune y esey no a wordo haci.
E tres motibonan pa locual e trahadornan ta rabia ta e parti di e opleiding cu e trahadornan mester di dje pa haya nan bevordering.
E di dos ta e reorganizacion cu tabata andando desde 2004, pero pa motibo di un cambio di gobierno, gobierno mester dicidi si nan ta bay hacie of no.
Pendiente di esey, a laga sa, tin hende a wordo tuma den servicio. Esaki ta nifica cu e hendenan aki ta sin funcion. Ta trata di 6 pa 7 empleado cu no tin funcion.
Na di tres lugar a bisa cu e trahadornan ta rabia pa loke ta e parti di maneho cu ta wordo hiba den KIA. Esaki ta frustra e trahadornan hopi pasobra nan ta mira cu cosnan ta wordo papia, pero no tin accion, a señala.
Segun Marlin, a wordo papia basta y e trahadornan no ta mira ni un movecion ta tuma lugar na KIA. E accion a tuma lugar pa mustra gobierno, particularmente Minister di Husticia, pa pone mas atencion y pa yega na e palabracion cu tabata tin pa keda cla cu e asuntonan di KIA, a indica.
Aworaki un di e “bottleneck” ta cu tanten cu no tin opleiding, ningun di e trahadornan por haya promocion. E opleiding aki ta para desde aña pasa.
E trahadornan ta basta rabia pasobra nan ta sinti cu SEPPA ta bisa nan cu nan a palabra, pero patras di e palabracion no ta mira nada concreto, Edmundo Marlin a expresa.
Un luna of ta un luna y mey pasa ainda SEPPA a yega den contacto cu e consehero di e mandatario di husticia riba e problemanan cu tin. Segun Edmundo Marlin e consehero a informa SEPPA cu minister a institui un comision di dos hende pa haci un doorlichting na KIA y su maneho y reorganizacion.
Te awe e sindicato no a tende nada mas di esaki segun Marlin. Esaki tin e trahadornan basta preocupa, principalmente esnan cu no tin funcion.
Nan a bisa gobierno cu mester traha riba e tres aspecto aki cu a ser menciona. Pa loke ta e opleiding a señala cu e trahadornan kier cuminza cune e aña aki. No otro aña. Tin algun trahador cu falta un vak so y nan tabata bezig cune na 2008. Pa motibo cu a para e opleiding aki ningun hende mas por haya e vak ey, a bisa.
Den cierto manera ta perhudicando e personal aki cu mester yega na remarca pa por haya nan promocion, a manifesta.


text:
Cumpleaños Diahuebs 26 Februari 2015
Ariba un dia manera awe, 30 aña pasa, a nace un talento unico, dinamico y cu un spirito hopi bibo. Su nomber ta
Mirthania Rasmijn,
mihor conoci como Thania. E tin siete aña trahando cu Crystal y Seaport Casino y su colega nan no por ni un dia sin dje. Famia, amigonan y specialmente su coleganan di Executive Office, Host Department na Crystal y Seaport Casino ta desea Thania hopi aña mas di bida, salud y cu pronto e amor berdadero por bati na bo porta. We love you! Enjoy bo dia hopi awe…..bay poko poko cu e glasnan di binja…..


text:
Dangui Oduber ta trece dilanti ponencia absurdo den publicacion
Parlamentario Jennifer Arends-Reyes:
ORANJESTAD (AAN): Segun señora Arends-Reyes kende ta presidente di comision di Turismo a tuma nota di un articulo di sr. Dangui Oduber caminda cu e ta bagatelisa e reunionan di comision fiho di Parlamento y ta bisa cu e no mester atende e reunionan di comision pa haci su trabao. Esaki ta su prerogativo naturalmente pero sigur ta di lamenta un expresion asina.
Ponencia eroneo:
Un ponencia eroneo den e mesun articulo di sr. Dangui Oduber cu ta bon pa aclarea ta cu e ta bisa cu e Minister di Turismo ta dicidi pa e comision e agenda y cerca ken ta bay. E ponencia aki ta sumamente absurdo mirando cu nos tin un Minister di Turismo cu tin un agenda di su mes sumamente ocupa.
E ta trahando sumamente duro y cu excelente resultado pa e industria di Turismo como gobernante y ehecutivo y ta dificil pa e resta tempo tambe pa bay ‘micro manage’ otro asuntonan. E comision di parlamento di Turismo di e aña aki tin su mesun ‘planning’ y kier contribui positivamente na e metanan di e industria, door di scucha ‘stakeholders’ y participa na e discusionan relevante pa e sector y ta activo, esaki den beneficio di un mihor funcionamento di parlamento.
Comision ta traha segun planificacion:
Ta asina cu na comienso di e aña parlamentario, e comision di Turismo a sinta pa haci un planificacion di trabao huntu cu su miembronan presente. Den e reunion aki a trece dilanti un lista di ‘stakeholders’ cu lo ta desea di acerca pa crea un relacion cu nan pa asina nos tin mas informacion y reunionan directo cu nan y si tawatin cualkier otro sugerencia e a worde tuma na cuenta.
Structura y oportunidad unico pa dialoga riba nivel parlamentario:
Un comision fiho di parlamento ta consisti di miembro di tur fraccion y e ta e idea pa nos por traha, dialoga y intercambia idea hunto na momento cu nos ta ricibi of bay bishita instancianan of entidadnan. Tur parlamento na otro paisnan tin comisionan fiho y e miembronan mester por tin madurez politico y pone nan diferencia di opinion un banda of nan orguyo pa por sinta huntu y dialoga riba topiconan na bienestar di e pueblo.
Semper por haci otro bishitanan politico di fraccion banda di esunan di comision pero un reunion di comision Parlamentario tin un meta diferente. E ta crea un structura y oportunidad unico cu por sinta na mesa pa dialoga abiertamente cu instancianan of entidad riba cierto topiconan cu representante di tur fraccion.
Etica di con pa anda cu informacion ricibi:
E reunionan di comision tin un caracter confidencial y locual ta ser discuti den nan ta keda como informacion pa e miembronan di e comision. E informacion por ser usa pa haci pregunta na e Minister encarga of por usa e informacion den mocionan of amienda na momento cu e tin relacion cu un ley. Of den casonan urgente por manda un recomendacion di e comision pa un Minister.
Usualmente e presidente di comision ta duna informacion general di e reunion den prensa y miembronan tambe por duna un impresion general pero no te den detayes cu ta compremete e invitado publicamente. Ultimamente por a tuma nota, cu no ta tur miembro ta haci caso di e regla aki y ta saca delaster un detaye di e contenido di e reunion, hasta saca informacion for di contexto y pone e invitado, instancia of entidad ‘on the spot’ pa motibo cu nan kier saca probecho politico. Na otro paisnan bo no por saca asina hopi informacion interno di un reunion asina.
Na Aruba nos tin e regla pero ta kere tambe den transparencia y duna espacio democratico te na un cierto limite pa reunionan asina, pero no mester haci mal uzo di esaki, pa troce cifras, informacion y pone e invitadonan ‘on the spot’ si ta algo serio cu mester bay evalua ta con nos lo kier continua pa motibo cu e informacion pa nos ta valioso y nos no por daña bon relacion di confianza cu e instancianan of entidadnan.


text:
October 14, 2014 / Lokal
CLEOPA KONTENTU KU A TENE POLITIKA FOR DI NEGOSIASHONNAN CGOA
ORKAN GONZALO A PARALISA ST. MAARTEN
Charla grátis awe…
Parlamentario dr. Marylin Mozes (PAIS):
...di akuerdo ku minister di enseñansa Irene Dick... TIN ALREDEDOR 9000 MIL DROPOUT DEN ENSEÑANSA ...protokòl pa yuda e mucha ku problema...
LIONFISH KETU BAI UN PROBLEMA SERIO DEN KARIBE
...den aña eskolar 2014/2015...
Hues Carmelia:
KORSOU NI PAR NO POR TA PARA BANDA DI TERORISMO
Tamara Salsbach di SIFMA:
Lo tin mas buelo próksimamente:
© 2013-15 Extra - Notisia di Korsou


text:
October 4, 2013 / Lokal
Esaki sí ta un tremendo dil!
...Premier Asjes: no ta awor a disidí pa evaluá ‘Corporate Governance’...
...elekshon dia 25 òktober no ta sigui...
Roozendal AGKK: Loke gruponan ta haña di derecho transmishon ta sirbi komo motivashon
Bodyguard di parlamentario detené:
...Minister van der Horst: SOAB lo asumí ròl di kolegio supervishon temporal...
DAMITA (17) SIN REIBEWEIS TA BRINGA SU KASO KU EKSITO DEN KORTE
Advance party pa bishita real ta na Korsou
STAKEHOLDERS TA UNI FORSA PA YEGA NA UN KOMISHON DI MAYOR
...Premier Asjes: Lo pidi koperashon Staten pa logra kambio pa natalisio Doktor...
Relashoná ku 40 aña di ministerio di Pastor Kenneth Thijm di Iglesia Bida Nobo
© 2013-15 Extra - Notisia di Korsou


text:
Archivo di April, 2011
ORANJESTAD(AAN): Tanten cu autoridad no haci algo pa stop e atraconan aki, e lo sigui socede! Un biaha mas por nota con fin di luna, e cantidad di atraco ta aumenta.
Algo prome cu 10or di anochi diahuebs e bario di Paradijswijk a worde sacudi pa un atraco arma na Candeis Minimarket algo pariba di Centro di Playa Pabao.
Dos hoben basta jong a drenta e negoshi cu arma di candela. Nan a logra horta un suma di alrededor di 500 Florin y un Laptop marca Acer.
Relata pa: Evelin Wever
ORANJESTAD (AAN): E evento grandi di moda cu pronto lo ta na Aruba, esta “Aruba In Style”, tambe tabata presente henter e siman aki na Miami, pa e actividad di 2011 Billboard Latin Music Award. Top cantantenan di musica latino tabata presente na e evento aki, incluyendo Marc Anthony, Enrique Iglesias, Maná, Gloria Trevi, Pitbull, Camila, Don Omar. E grupo di Aruba a hasta topa cu Enrique Iglesias, kende a worde nomina pa 14 premio. Por a mira Marc Anthony tambe kende a worde nomina pa seis premio.
El a worde mira via Helicopter…
ORANJESTAD (AAN); Na Sero Colorado na altura Boca Grandi segun a worde reporta na central di polis, cu personal di Kustwacht pa medio di nan helicopter, a wak un “Tribon” masha grandi cerca di costa. Pa colmo a señala tambe na un distancia di mas o menos 50 meter tin persona ta surf, cual sigur ta forma un peliger serio pa e surfernan. Mas informe no tabata disponibel, si acaso e surfer tambe a nota e tribon den su cercania cu el a busca pa move cu yudanza di olanan mas rapidez posibel direccion pa tera.
ORANJESTAD (AAN): Na “Calidad” supermarket situa na Sabana Basora, Diaranzon anochi, patruya San Nicolas a bay atende caso di ladronicia reporta.
E patruya cu a acudi na e direccion a atende e homber di inicialnan Z.Wu y e ta naci na China di 25 aña di edad. E homber chinees ta conta polis cu dos hende muher a drenta den e supermercado y nan a pasa man pa dos di Old Parr y a pone den garoshi.
Direpiente denunciante ta constata cu den e garoshi tin solamente un boter di Old Parr, mientras e otro muher a sali bay direccion di un auto.
Ladron a kibra drenta pa horta
ORANJESTAD (AAN); Ora cu no tabata tin miembro di famia den cas, un anti social a dicidi di bin cu un idea pa kita shutter di glas pa asina e drenta listra horta. Pero gracias cu tabata tin un mas persona cu a wak un homber sospechoso para na e bentana y ta kitando e glasnan pa e por drenta den e cas. Pero a notifica polis y den un fraccion diferente patruya a acudi cu rapidez na e adres. E informe di polis ta menciona cu pasa di mei anochi pa ser exacto 00,46 mas 58 seconde e yamada pa solicita asistencia a drenta via di central di polis den un tempo record di 5 minuut diferente unidad a presenta na e cas.
Director Sharlin Luydens:
ORANJESTAD(AAN): Tin varios papel di Gobierno cu ciudadanonan mester, cu facilmente por worde busca na un di e oficinanan auxiliar di Gobierno den districtonan. Y cual lo evita no solamente e congestionamento na Censo pero tambe e lo ta menos tempo cu e mesun ciudadano lo perde wardando pa esaki. E puntonan aki a worde treci dilanti den un conferencia di prensa caminda tabata presente director Censo mr. Sharline Luydens. Den e dianan aki, el a splica, a bin ta saliendo propaganda den corantnan pa conscientisa e pueblo pa haci mas tanto uzo di e servicio cu Censo ta brinda na e oficinanan auxiliar di Gobierno. A worde menciona e documento cu ta proba cu un ciudadano ta inscribi na Aruba, e documento pa onderstand, pa Abogado liber y esun di Bon Conducta.
ORANJESTAD (AAN): Dia 30 di april lo tin e tradicional ceremonia di celebracion di Aña di La Reina den Wilhelmina Park. E programa ta cuminsa pa 9.30 di mainta ora cu Gobernador di Aruba lo inspecciona e guardia di honor forma pa miembronan di Cuerpo di Marina Real. Tambe Gobernador lo presenta un saludo special na e gruponan hubenil uniforma presenta, esta e hobennan miembronan di Scouting na Aruba. Mientras cu mariniers ta hisa bandera Hulandes y esun di Aruba, e himnonan di e respectivo paisnan lo worde canta pa e hobennan Kiziah Trimon y Veroushka Krozendijk.
Dia 3 di April Gobierno a priminti pueblo cu e lo worde elimina
Mike de Meza mes a admiti!
ORANJESTAD (AAN): Ta increíble pa scucha durante un entrevista na televisión Minister Mike de Meza bisa diaranzon cu no tabata tin claridad riba e splicacion cu a ser manda pa prensa indicando cu Gobierno lo elimina den lapso di un aña, e famoso Brandstofclause cu ta masacra pueblo tur luna. Minister de Meza a bisa cla y raspa y e splicacion “por ta” no tabata mucho cla pa loke ta eliminación di e peso aki pa comunidad. Intención di Gobierno ta pa baha e dependencia di Brandstofclausule, a declara.
Evelyn Wever-Croes
ORANJESTAD (AAN): Dia di obrero a cuminsa na momento cu na Melbourne, Australia hendenan a cuminsa exigi pa traha 8 ora, diverti 8 ora y descansa 8 ora. Desde e tempo ey na Aruba nos tambe ta celebra dia di obrero dia 1 di mei. Riba e dia aki, laga nos tuma tempo un rato y reflecciona riba e importancia di e obrero pa bienestar di nos pais. Nos forsa laboral ta e forsa mas importantre tras di nos desaroyo economino. Debi cu nos mes no por a suminstra suficiente obrero den ultimo decadanan, nos a habri nos fronteranan pa trece obreronan di exterior, cu awor a bira parti integral di nos comunidad.
Evelyn Wever-Croes:
ORANJESTAD (AAN): Nos tur ta corda Papa Juan Pablo II q.e.p.d., y cu lo worde beatifica diadomingo awor. Papa Juan Pablo II a hiba e mensahe di amor di Dios pa henter mundo. el a demostra un cara social cristian di e religion Catolico den henter mundo poniendo Catoliconan drenta den un dialogo sincero cu rumannan den cristianismo. Asina el a logra kibra e barreranan di aislamento cu demas rumannan cristian a sinti, y a habri canalnan di comunicacion nobo. Mescos el a habri un dialogo entre Catoliconan y Hudiu y Moslem. Su merito di mas grandi ta keda, cu den tur humildad el a pone henter mundo scucha di nobo for di Roma su mensahenan inspira pa amor y temor di Dios.
Accion den investigacion na labamento di placa, servicio financiero ilegal, delitonan di belasting y ladronicia di koper
ORANJESTAD (AAN): Bao guia di Ministerio Publico, RST (Recherche Samenwerkingsteam Aruba) a hiba un investigacion den e ultimo periodo aki na labamento di placa, dunamento di servicio financiero ilegal, delitonan fiscal y criminalidad di koper.
Den e caso aki, un accion a tuma lugar awemainta tempran. Na cuatro lugar, dos cas y dos negoshi, tabatin huiszoeking pa inbeslagneming. Den beslag a tuma mas tanto administracion financiero y otro. Ademas a tuma computernan, placa, un motorcycle y algun auto den beslag.
Dos sospechoso, e homber T.S. (65 aña), y su pareha, e muher G.A.F. (58 aña), a worde deteni y cera na un warda di polis.
Durante e accion, RST a haya asistencia di e Unidad di Crimen Organiza y e Team Bijzondere Projecten di Cuerpo Policial di Aruba y di Servicio di Impuesto. A haci uso di un cacho di polis y a haya tambe asistencia di Recherche tecnico y digital.
E investigacion ta pas den e maneho di Ministerio Publico pa actua cu dinamismo contra ladronicia di koper y venta di koper horta, como tambe contra labamento di placa procedente di criminalidad. E maneho aki ta aporta positivamente na seguridad y integridad financiero di Aruba.


text:
Departamento di Cultura a reuni cu AHATA riba desaroyo nobo pa gruponan folklorico Arubano
ORANJESTAD (AAN) -Departamento di Cultura Aruba (DCA) a reuni cu Sr. James Hepple, Presidente & CEO di AHATA hunto cu Sra. Vanessa Rasmussen, Adm. Manager den luna di november 2014. A trece dilanti loke ta e plan di maneho nobo pa loke ta gruponan Tipico, di Baile y Caha di Orgel, manera ta deseo di Minister di Turismo, Transporte, Sector Primario y Cultura Sr. Otmar Oduber, cual ta pa promove nos cultura y mantene nos musica folklore bibo.
Tambe a relata e motibo principal di e bishita cu ta pa duna oportunidad na e gruponan local e posibilidad pa haci presentacionnan, den lobby, banda di pool y tambe restaurant di hotel. Mescos ta conta pa e gruponan di baile y caha di Orgel.
E combersacion a bay den un bon ambiente. Di banda di AHATA tambe a haya cu ta un bon idea pa promove nos musica folklore, cual ta hopi importante. Nan a laga sa cu un bon momento pa laga un grupo Tipico presenta den lobby di hotel, ta ora di check-in y lo scoge un bon skina pa e grupo Tipico musical, di Baile y Caha di Orgel. Hasta diferente nombernan di hotel a wordo menciona caminda tin e posibilidad pa cu e peticion cu DCA a trece padilanti.
Un sugerencia cu a bin dilanti di parti di AHATA ta pa si Departamento di Cultura mes por tene control y supervision di esaki. Motibo ta pa evita cierto inconveniencia y tambe duna un “fair chance” na e gruponan Tipcio, di Baile y Caha di Orgel. Otro sugerencia mas cu a bini dilanti cu si DCA por contact esnan cu ta haci “Group Reservation and activities” manera: Ecco Destination, The Palm Tours, Epic Aruba N.V. y Every Aruba Events Specialist pa ora nan trece cierto gruponan di exterior por tin posibilidad cu nan por haci uzo di gruponan Tipico, di Baile y Caha di Orgel durante nan actividadnan festivo. Otro sugerencia cu a bin di parti di AHATA ta si e gruponan Tipico, di Baile y Caha di Orgel por atende e “Aruba Certification Program”, miho conoci como Mi Compromiso cu Aruba duna den edificio di Enseñsa Pa Empleo (EPE) na unda cada un persona ta bira un embahador di Aruba prepara cu conocemento di su Cultura.
Na final di e reunion, AHATA a ricibi un copia di e plan di e maneho nobo cu ta trata di e gruponan Tipico, di Baile y Caha di Orgel for di representantenan di Departamento di Cultura.


text:
Sin mishi cu presupuesto di schoolnan directamente, a logra baha 11 miyon florin na gasto
Minister di enseñanza:
ORANJESTAD (AAN) – Den entrevista cu Minister di Enseñanza, sra. Michelle Hooyboer- Winklaar, Matutino DIARIO a puntre tocante e cortamento cu Minister di Finanzanan a bin ta haciendo riba presupuesto di tur ministerio, y con e mes ta maneha e situación aki, mirando cu su carteranan ta asina importante.
E dignatario a menciona cu esaki ta un proceso cu a cuminza algún luna pasa, unda cu a wordo pidi pa nan reduci seis porciento di nan presupuesto, y den su caso riba esun di enseñanza.
Esaki ta conta no solamente pa enseñanza riba su mes pero pa tur e departamentonan cu ta cay bao di e cartera aki.
Según e dignatario a bin descubri cu tabata necesario pa cana e caminda aki, pa ta mas austero den e gastonan, sin afecta e calidad di enseñanza.
E mandatario ta haya cu si tin espacio rond pa haci esaki, pero no directamente na school, y esaki tabata su punto di bista for di principio, cu na schoolnan mes no tin caminda pa corta.
E dignatario a expresa cu ta conoci caba cu tin schoolnan cu no tin suficiente material ni metodo pa siña, y asina ta hopi difícil pa baha gasto, y pesey el a hala completamente for di mesa e cortamento di presupuesto na schoolnan mes.
Unda nan a haci esfuerzo ta den departamento y seccionan cu ta sostene enseñanza pero cu no ta directamente relaciona cu schoolnan.
E dama a splicacu el a sinta cu diferente instancia y a splica nan kico ta loke a wordo discuti, kico nan a haya y pa nan menciona si tin mas caminda cu por corta gasto, locual no tabata e caso tampoco.
Minister di enseñanza a subraya cu nan ta sinti hopi satisfecho cu e trabao haci, kizas no tabata e seis porciento, pero nanta contento cu loke nan a entrega ta cuadra cu realidad.
E meta principal tabata pa logra baha gasto pero sin perhudica e calidad di enseñanza, e mandatario a reitera.
Nan a ripara cu enberdad e subsidionan pa diferente instancia cu ta cay bao enseñanza a aumenta entre 2013 y 2014, y esey ta debi na e hecho cu tin mas maestro dunando les, kizas no docente directamente, pero a tuma mas personal por ehemplo pa movecion den salud, cu a wordo incorpora den enseñanza e ultimo añanan.
E mandatario a remarca cu e proceso aki ta necesario pa yega na un presupuesto balanza, pero e ta conciente cu e no por ta na costo di enseñanza básico of secundario, cu ta e fundeshi di nos país, y si mish icu esaki ta mishi cu e futuro di Aruba, y e no tabata aceptable p’e corta unda no tin espacio pa esaki.
Minister sra. Hooyboer- Winklaar a indica cu su ministerio a corta cu mas of menos diesun miyon florin, pero lagando intacto e presupuesto cu tin pa e schoolnan mes.


text:
By Hustisia
Abogado ta konstatá fayo den entrega dagvaarding na akusado
Willemstad– Un fayo ku mr. Marije Vaders a konstatá den dagvaarding a pone e akusado S.P. ayera tardi a bai kas riba órden di wes.
S.P. ta ser akusá ku dia 7 yanüari 2015 e tabatin 5.765 gram di hash. Mr. Vaders a konstatá ku a entrega S.P e dagvaarding pe presentá ayera den korte muchu lat. Esaki ta trese kuné ku mester deklará e dagvaarding nulo i pa bolbe entrega e akusado unu ku otro fecha pa presentá den korte.
Apesar ku fiskal tabata kontra di loke mr. Vaders a trese dilanti, wes, a bai di akuerdo ku mr. Vaders ku su kliente ta bai liber warda entrega di un dagvaarding nobo.
###
Mama ta hasi tur kos pa wak su yu na Sto. Domingo
Willemstad – Amor di un mama por bai leu, esei ta loke por konkluí den kaso di e muhé dominikano,N.G-R., kende dia 13 novèmber 2014 ta bayendo Sto. Domingo ku 2 kilo i mei di kokaina.
E koka tabata bon skondí den un kòrsèt ku e tabatin bisti. N. a bisa ku e ke a bai wak su y una Sto. Domingo pero no tabatin sèn.
P’esei el a aseptá e oferta transportá koka pa yega Sto. Domingo ya asina e ta haña sèn èkstra i wak su yu. El a keda kondena na 18 luna kompletamente kondishonal, pero mester traha 240 ora bou guia Reclassering of 120 dia sera.
###
Kastigu pa hóben ku ta pòst droga
Willemstad– M.A. no a skapa di kastigu di prison pa su transporte droga dia 16 ougùstùs 2014. El a pòst un paki pa Ulanda pa su amiga ku 606 gram di kokaina.
M.A. a nenga tur manera ku e no ta sa ku tabatin droga den e kaha. E droga tabata brua ku puiru den un bòter. M.A. a keda sentensiá na 6 luna di kual 3 luna kondishonal ku guia di Reclassering durante su periodo prueba di 3 aña.
###
Keho entregá kontra abogado pa lèkmentu di informashon den kaso Maximus
Willemstad – Djabièrnè awor Konseho di Supervishon di abogasia ta traha keho ku OM a entrega kontra abogado Chester Peterson. E keho ta basa riba un lèkmentu informashon den un komunikado na prensa den final di yüli aña pasa. E lèkmentu informashon ta den investigashon di kaso Maximus ora a detené e eks minister George “Jorge” Jamaloodin. Peterson lo mester a sita deklarashonnan di testigu kontra Jorge, den e komunikado ku segun Ministerio Públiko lo ta kontra di lei i inaseptabel pa abogado divulgá datonan di kaso ku ta den investigashon. Tratamentu di e kaso ta porta sera.
###
Kortesia pa Hustisia website